text:
KRALENDIJK – Hopi biaha bo ta skucha trahadó puntra nan mes ki balor tin pa ta afiliá na un sindikato. Tin asina tantu motibu pakiko sindikalismo ta importante. Hopi di e derechonan ku awendia nos komo trahadó ta gosa di dje, ta pa motibu di luchanan fuerte di sindikalismo. Ata ki 10 motibu ku ta hustifiká pa trahadónan den un empresa afiliá na un sindikato.
1. Unidat ta forsa
Sindikato ta perkurá pa trahadónan tin un bos kolektivo fuerte pa komuniká ku gerensia nan deseonan, nan malkontentu frustrashon. Ku un bos kolektivo bo ta logra mas rèspèt.
2. Sindikato ta negoshá mihó kondishonnan di trabou.
Tur aspekto di e bida di trabou mester ta tema pa diskushon i akuerdo entre trahadó i dunadó di trabou bou di protekshon di un sindikato. Lidernan sindikal bon entrená i formá ta dirigí e negosashonnan na nòmber di e trahadó. P’esei ta importante pa den un forma kontinuo ta duna formashon na lidernan, shòpstewardnan pa mehorá nan konosementu riba tereno di desaroyonan ekonómiko i konsekuensia di esaki pa e trahadó. Ta bon pa duna formashon tambe na miembronan pa asina nan mes tambe ta bon ekipá pa ku nan obligashon- i derechonan riba boka di trabou.
3. E trahadó ta haña mas dia di vakashon den un kompania kaminda tin sindikato.
Sindikatonan a logra ku trahadónan a haña nan dia di vakashon pagá. Na Inglatera e trahadó den sindikato tin mas o ménos 25% mas dia di vakashon ku esun ku esnan ku no ta den sindikato (situashon di Boneiru).
4. Den un kompania e trahadó ku ta den sindikato por gana mas ku esun ku no ta den sindikato.
Negosashonnan kolektivo ta yuda pa e salario di e trahadó keda adaptá na oumento di kosto di bida, pero tambe ku ta adaptá su salario a base di balorasisashon di su prestashon na trabou. Un kompania ku ta bai dilanti a base di bon produktividat di e trahadó tin e deber di kompartí e “ganashi” ku e ta hasi ku su empleadonan.
5. Bo ta haña mas dia ora bo ta na estado. E tata tambe ta haña dia di vakashon ora su yu nase.
Ta trahando pa amplia e dianan di vakashon di embaraso pa e mama i tambe pa e tata i ankra esakinan den lei.
6. Tin mihó seguridat di trabou.
Esaki ta un punto di hopi preokupashon, esta seguridat di e trahadó na boka di trabou. Tin reglanan ku ta rekerí ku e dunadó di trabou ta tene kuenta ku seguridat di e trahadó ora e ta ehersé su trabou. Sektornan ku aktualmente tin atenshon ta sektor di konstrukshon, sektor di buseo, sektor di horeca. Mester amplia esaki pa mas sektor.
7. Bo tin un hende den bo banda or abo ta den nesesidat.
Ser miembro di un sindikato, bo ta parti di un organisashon mas grandi I bo tin sosten di e sindikato ora bo tin mester.
8. Sindikatonan ta lucha pa oportunidat igual na boka di trabou.
Nan ta para pa igual pago pa igual trabou i ta kontra diskriminashon riba boka di trabou. Sindikalismo lo oponé tur klase di diskriminashon riba flur di trabou. Atenshon speshal mester pa esnan femenino, pero tambe pa esnan ku tin un òf otro deshabilidat. Derecho riba un trabou desente kontra un pago husto ta keda prioridat di sindikalismo.
9. Den kompanianan kaminda tin sindikato tin mas seguridat riba trabou.
Tin ménos aksidente ya ku sindikato ta para riba seguridat na boka di trabou.
10. Sindikato ta ofrese serviso i konseho legal na su miembronan.
USIBO ta trahando duru pa realisá e bentana di asistensia pa tur trahadó. Opviamente si bo ta miembro di un sindikato bo lo tin mas benefisio di e servisio aki ku si bo no ta miembro.
SINDIKALISMO ta komparabel ku un seguro ku bo ta sera pa si durante bo bida di trabou algu pasabo. Tambe sindikalismo ta lucha pa or abo stop di traha bo por hiba un bida tránkil finansieramente. Pues e importansia pa ta den un sindikato ta mas ku kla. Kiko bo ta warda pa afiliá. Stimulá bo kompañero(a) i realisá ku den un sindikato bo ta protehá i bo tin benefisionan kolektivo ku bo so no por logra.


c: text/html

text:
Actualmente DIMAS ta ricibiendo un cantidad di peticion cu ta drenta tur dia, mayoria di esakinan ta sosode online via di e e-form cu DIMAS ta usando pa ricibi dicho peticionnan.
Un di e retonan di mas grandi cu nos ta encontra como organisacion na e momentonan aki ta di clientenan cu ta entrega un peticion incompleto. Nos ta encontra dos tipo di peticionnan incompleto:
- Peticionnan online unda cu e cliente no ta agrega niun documento na e e-form.
- Peticionnan caminda cu e cliente falta 1 of mas documento.
A reduci e documentonan riba e lista(nan) di rekisitonan
Den e ultimo aῆa DIMAS – conhuntamente cu otro departamentonan di gobierno – a yega na palabracionnan pa cu intercambio di informacion y uzo di medionan tecnologico pa por acesa of haya informacion relevante.
Esaki a resulta den e hecho cu DIMAS a reduci e cantidad di documentonan cu e ta pidiendo pa por trata un peticion considerablemente. Na su lugar e ta unicamente pidi e cliente pa dun’e e autorizacion (via di e E-forms), pa e como organizacion por procede consulta informacion relevante pa e evaluacion di e peticion.
Importancia di entrega un peticion completo
E ta hopi importante pa tur cliente sigura nan mes cu nan ta entrega nan peticion completo.
Un peticion completo ta facilita e proceso di e evaluacion di e peticion y lo haci cu e peticion lo por cana mas eficaz.
Un peticion completo ta significa cu e cliente ta:
- Ta yena e tur e veldnan di e formulario cu ta relevante pa e sorto di peticion cu e ta entrega.
- Ta entrega tur e documentonan rekeri pa su tipo di peticion segun e checklist corespondiente.
Kico ta pasa si entrega un peticion incompleto?
Te cu na comienso di e pandemia DIMAS tawata acepta peticionnan incompleto, pero tawata ser teni un banda pa un tempo defini te ora cu e cliente entrega e documentonan cu ta haci falta pa asina completa su peticion y e por sigui cu e proceso.
Den hopi caso esaki no a logra dentro di e termino duna pa coregi e falta, cu consecuencia cu DIMAS a keda cu un cantidad di peticion “on hold” cu no por a sigui su proceso y DIMAS haya su mes obliga na culmina e peticion cu por a resulta den sea un negacion di peticion of un anulacion di peticionnan.
Actualmente peticionnan mester ta completo na momento di entrega:
E cliente cu a procede – pa su motibonan – pa entrega un peticion cu ta incompleto, lo ripara cu DIMAS lo procede como lo siguiente: sea
- Sin documento – lo e ricibi for di DIMAS un email di indole informativo, indicando e cu locual a ser manda ta incompleto y cu pa es motibo e no a ser tuma den tramite dor di DIMAS. E ta recomendabel pa e persona cumula tur documentonan necesario pa despues haci su cita di nobo pa asina e entrega di esaki na DIMAS.
- Peticionnan incompleto – cu falta 1 of mas documento – lo wordo tuma den proceso pero lo procede pa haci e evaluacion di e peticion cu locual a ser entrega, locual ta significa cu e peticion lo resulta den un contesta probablemente negativo. (= negatieve beslissing). Esaki ta conta pa peticionnan cu falta por ehempel e documento positivo di DPL.
Na momento cu un cliente traha un afspraak y e (ainda) no tin tur documento pa entrega su peticion completo, e ta stroba su mesun proceso di cana su caminda, pero tambe e ta stroba un otro cliente di haya un cita, cu si tin tur su documentonan rekeri pa entrega un peticion completo.
DIMAS ta pidi su clientenan pa nan traha un cita via di e sistema di afspraak riba e website di DIMAS www.dimasaruba.aw unicamente na momento cu nan tin tur documento den nan poder cu ta necesario pa DIMAS por haci un debido evaluacion di e peticion.

robotstxt: allowed

filter: keep


text:
DESVELAMENTO DI E NOMBER NOBO DI CAYA ANGLOSTRAAT PA: RICARDO BERNARDO STATIE ‘PAPA BEN’
Señor Ricardo Bernardo Statie, miho conoci como Papa Ben, a nace na Boneiro dia 3 di april 1914. Como hoben adulto, Papa Ben a estabelece su mes na Aruba y a biba den e Caya Anglostraat pa 60 aña. Papa Ben a fayece aña pasa na e edad di 105 aña. Den su mesun palabranan, riba e pregunta kico ta e secreto di bida largo, Papa Ben a contesta: “No pleita cu otro sino stima otro”. Esaki tambe ta keda como conseho pa nos tur pa nos experencia mas añanan di bida riba nos pida baranca.
Papa Ben tawata un ciudadano conoci, admira, aprecia y sigurhopi stima na San Nicolas y pa Aruba. Semper e tawata un homber trahado y luchado pa su derecho y derecho di otro. Ela mira hopi inhusticia na trahadonan tempo e tawata traha naLago, y a dicidi di lanta un sindicato pa defende derecho di e trahadonan. Semper el a uza e palabranan: “Si bo sa cu bo taden bo derecho, niun hende por kit’e for di bo”.
Papa Ben a biba semper agradeci cu Aruba a brinde un hogar pa asina tanto aña, na unda el a conoce su casa y hunto nan a haya 5 yiu. Papa Ben a contribui semper na crecemento di PaisAruba. Pa cua motibo tambe Aruba semper ta keda agradecina Papa Ben y ta honra Papa Ben cu nomber di un caya na San Nicolas.
Gobierno di Aruba, diabierna atardi a desvela e nomber nobodi caya Anglostraat na nomber di Ricardo Bernardo Statie. E peticion pa nombra e caya na su nomber tabata acompaña pa 8 lista di firma di bisiña, famia y conocinan. Minister Rudy Lampe a trek e proyecto aki y a haci posibel pa esaki bira realidad. Prome Minister Evelyn Wever-Croes a hiba un discurso cortico na e ocacion.
“Awe mi ta para aki dilanti cu sentimentonan mixto. E ultimo biaha cu mi tawata akinan, Papa Ben tawata presente. PaGobierno di Aruba, esaki ta un momento hopi bunita na undacu ta bay honra Papa Ben nombrando un caya na su nombercomo gradicimento na tur loke Papa Ben a haci pa nos. Esakita un reconocimento no solamento di e bida di Papa Ben sino tur loke cu e ta representa pa nos pais.
Pa mi Papa Ben tabata un consehero, mescos cu pa e lidernandi MEP sr. Betico Croes y sr. Nelson Oduber. Papa Ben tawataun persona hopi critico caminda cu tawata tin mester pero semper a duna bon conseho y encurashamento. Mi ta gradiciPapa Ben, su famia, amigonan di bario pa tur locual a haci paAruba. Pabien cu e reconocimento bon mereci”.


text:
Mirando con carnaval ta evoluciona SETAR a inspira den e modernismo cu e hoben nan ta trece den nos carnival. E diseño di SETAR pa Carnaval 63 ta inspira riba enfoque di un era nobo. A scohe pa bai cu algo mas moderno den 2017. A haci uso di colornan vibrante geel, berde, roos, lila y blauw pa asina ilustra nos carnaval, cu ta hopi colorido. Un line ta conecta e tres C nan di Creando Conexion den Carnaval 63. E t-shirtnan a keda hopi bunita y nan ta obtenibel den e color cora kima pa 10 florin, den e color preto pa 15 florin y tin tanktops tambe cu ta den color charcoal.. Nan ta obtenibel na tur Teleshop di SETAR.
January 27th, 2017|Categories: Carnaval 63|Tags: carnaval, carnaval 63, shirts, tshirts|


text:
N.V. ELMAR ta haci un apelacion na tur partido politico pa durante e periodo aki di campaña electoral, ora di haci bishita den bario, pa pone hopi atencion na kabel di coriente den e area.
Durante e temporada di campaña partidonan politico ta haci bishita den bario cu truck di zonido, speaker y banderanan halto cu por ranca liña di coriente y consequentemente tambe palo di luz causando asina interupcion di coriente den vecindario.
N.V. ELMAR tambe kier a enfatisa cu ora di lanta bandera, pa no pega esaki na tubo di metal den cercania di e kabelnan di coriente. Contacto cu liña di coriente por ta peligroso y hasta por costa bida di hende.
N.V. ELMAR ta suplica tur partido politico y campañadornan tene bon cuenta cu e haltura di speaker riba truck y tambe banderanan durante bishita den bario.
Bo seguridad ta prioridad di N.V. ELMAR.
Oranjestad, 28 di mei, 2021


text:
Puerto Rico: Ta urgi accion mas acelera pa reduci contaminacion
(ElNuevoDia) – Puerto Rico ta conta cu un legislacion di dos aña y mey pasa cu ta promove reduccion di contaminacion den aire, pero...
Venezuela: Ultimo cifra di vacunadonan di Maduro cu ta pone henter e pais duda
(LaPatilla) – Nicolas Maduro a sigura cu Venezuela a logra e meta di 50% di e poblacion general vacuna contra COVID-19, sin detaya si...
El Salvador: Criticonan ta pidi IMF blokea financiamento
(AP) — Asociacion Nacional di Comercio Priva di El Salvador, y un universidad Jesuita, ayera a haci un yamado pa restaura huesnan retira como...
Republica Dominicana: Gobierno mester a warda un mayor nivel di vacunacion prome cu elimina...
(DiarioLibre) – Colegio Medico Dominicano (CMD) a indica diahuebs cu gobierno mester a warda un mayor nivel di vacunacion contra Covid-19, prome cu a...
Brazil: Comision Parlamentario cla pa presenta cargo criminal Jair Bolsonaro
(Mercopress) – E Comision Investigativo Parlamentario di Brazil, CPI, ta sigui cu su investigacion pa determina con Gobierno di Brazil a maneha e pandemia...
Venezuela: Na september exportacionnan petrolero a cay pa falta di disolvente
(LaPatilla/Reuters) – Exportacionnan di petroleo di Venezuela a sink luna pasa na su nivel mas abao den casi un aña, interumpi pa e falta...
Chile ta reporta desmantelacion di ring cu tabata trafica migrante Haitiano
(AP) — Polis Chileno a bisa ayera cu nan a detene un grupo internacional di traficador di migrante cu a manda mas di mil...
Republica Dominicana: Banco Central ta acumula un crecemento di 13% te cu augustus
(DiarioLibre) – Banco Central di Republica Dominicana (BCRD) a informa diadomingo cu Indicador Mensual di Actividad Economico (IMAE) ta mustra un variacion acumula den...
Habitantenan di ciudad di Colombia ta bandona nan cas pa via di migrantenan Haitiano
(Reuters) - E presencia di miles di migrante, Haitiano den nan mayoria cu ta esunnan cu ta busca transporte caminda na nort cu Merca,...
Paraguay y Chile ta cerca di un acuerdo di comercio liber: Chile ta regala...
(Mercopress) – Presidente di Chile Sebastián Piñera ta conclui cu su bishita na Paraguay cu exito y a anuncia cu Chile y Paraguay ta...


text:
E tesis di dr. Joyce Pereira titula ‘Valorization of Papiamento in Aruban society and education, in historical, contemporary and future perspectives’ ta riba plataforma digital di Biblioteca Nacional Aruba. Tur hende interesa den su investigacion riba diferente aspecto y perspectiva di Papiamento por consultaesaki.
Dr. Joyce Pereira ta e prome persona y di sexo femenino cu a logra e titulo aki na e facultad nobo di University of Curaçao mr.dr. Moises Frumencio da Costa Gomez. Pa a bira e prome doctorado di Papiamento dr. Joyce Pereira a haci investigacion pa varios aña. E contenido di e tesis en general ta tocante posicion di idioma Papiamento den comunidad y nos sistema educacional na Aruba. Esaki a keda publica na 2018.
Dr. Pereira ta conoci como docente, promotor di idioma Papiamento y ta un di e motornan tras di Fundacion Lanta Papiamento. Dr. Joyce Pereira ta un ambasador literario y tabata un di e organisadornan di Concierto Dominical pa hopi aña


text:
Mep Den Staten
Oranjestad-Fraccion di MEP a sostene e ley di beloodsing cu a wordo trata den Parlamento 15 di April ultimo, pa asina cu cumpli cu e meta cu ancra den e ley di Loods for di anja 1937 cu no a keda formalisa ora cu Aruba a haya su Status Aparte 1 di Januari 1986. E meta di e ley ta pa limita e aansprakelijkheid/liability di Pais Aruba, APA/Havenbeheerders en caso cu dor di negligencia grave di un loods un accidente/incidente pasa den nos wafnan/awanan territorial. Tambe e ta pone e tarea, autoridad y responsabilidad den man di Gobierno/ Direktie Scheepvaart y APA pa na Aruba nos sigura cu nos tin Loodsnan den servicio cu haya e miho opleiding posibel pa asina limita e posibilidadnan cu accidentenan por pasa cu consequencianan di claims contra nos Pais y APA. Tambe e ley di Beloodsing aki nos ta mira necesario envista cu APA kier yega na un cooperacion cu ASTEC pa operacion di nos wafnan cu nos di Fraccion di MEP ta sumamente critico riba dje pero esey lo wordo atendi den cuadro di un otro Ley cu lo ta proximamente na Parlamento pa wordo debati.
Fraccion di MEP a enfatisa e hecho cu ta necesario pa nos tin un Direktie Scheepvaart di Aruba fortifica den su structura, personal y plan pa futuro pa asina tene cuenta cu retonan nobo premira pa futuro. Den nos awanan territorial e trafico naviero ta bai aumenta dor di exploracion di gas y tambe dor di e plannan di Gobierno pa stimula un industria di actividadnan offshore di trasciegado/bunkering entre otro. Den cuadro di esaki e ta bira aun mas necesario un Direktie Scheepvaart cu ta funccionando optimalmente.
Fraccion di MEP cumpliendo cu nos deber di traha den interes general di nos Pais y nos Pueblo a duna finalmente nos aprobacion na e Ley di Beloodsing, Nota di Cambio y Amienda presenta.


text: KRALENDIJK –E siman aki un reportero di Radio Live 99.9 FM a bolbe mira e problema grandi ku tin años kaba na altura di Harbour Village Marina. Ainda gobièrnu di Boneiru no a hasi nada pa ku e problema ku laman ta subi kaminda ora ku laman ta haltu. Esaki ta pone ku vehikulo nan ta pasa den awa salu i por ta dañiño pa e vehikulo. Nos ta spera ku pronto por bini un solushon pa skapa vehikulo nan ku trafika aki na Boneiru. Aparte ku karetera nan ta den hopi mal estado, esaki tambe ta un peliger pa kada un persona ku ta hasi uzo di e kaminda aki.


text:
AMSTERDAM – Cecilia Hendrikx di e kolektivo di arte Pink PonyEspress ta haña Madurodam e okashon perfekto pa mustra henter Reino. “Pasobra kada mucha hulandes sa bai einan un bia. Si e ora ei e mira algu di Kòrsou òf Statia, tòg e ta haña un otro imágen ku esun di un banda so manera aworaki.”
Na e festival di Kwaku awe a papia di Reino. E énfasis tabata riba e formashon di imágen di un banda so i e falta di konosementu di Reino. Un kaso ehemplar tabata kon e parke miniatura Madurodam ta reflehá Reino. Entre otro periodista, artista i trahadó di maneho a partisipá na e programa.
Madurodam ta un inisiativa di e mayornan di e héroe di resistensia George Maduro. Na 1073 un maketa di Willemstad a aparesé den e parke. Na 1991 e sentro di Willemstad a disparsé atrobe.
Sint Eustatius
Na 2012 Pink Pony Express a biaha bai Statia. Ei nan a hasi un proyekto ku mucha di skol básiko, ku a kopia edifisio lokal na un eskala di 1:25. A skohe Fort Oranje komo e edifisio di mas popular. Ta di mira ainda si un dia berdaderamente e lo resultá den Madurodam.
For di algun aña e kolektivo di arte ta negoshá ku Madurodam. E parke ta bisa ku e no tin indikashon ku berdaderamente tin nesesidat di edifisio antiano na miniatura. “Nan ta keda ketu”, ‘Pony temporario’ Jesper Buursink ta bisa.
Poko interes
Madurodam ta ilustrativo pa un problema mas amplio: un falta di interes hulandes pa Reino. Ron van Veer, presidente di e Komishon Relashonnan den Reino: “Masha hopi hende no sa ku Koninklijke Reddingsmaatschappij tin 30 aña kaba ta koperá ku Citro, òf ku Rijksuniversiteit ya tin 25 aña ta manda ko-asistente pa SEHOS. Pero tur hende ta probechá.”
No tin amor pa Reino pasobra e ta kompletamente deskonosí. Den enseñansa apénas tin atenshon pa historia di Reino, di kua por ehèmpel sklabitut ta forma parti”, Van der Veer ta haña. Mas wespet ta sostené su punto.
Konosementu
Entretantu ta palabrá ku minister Jet Bussemaker pa inkorporá konosementu di Reino tambe. Van der Veer: “Na Portugal alumnonan ku pasa èksamen final sa tur kos di Azores, na Fransia nan sa tur kos di Martinique i Guadeloupe. Mester inkorporá esaki tambe den èksamen, sino e ta muchu opshonal.”
Outor Pieter Hofmann


text:
Zomer pasá Minister Hennis a risibí un karta di SMOC. Awe, kasi mitar aña despues, porfin SMOC a haña kontesta. Aparentemente di bèrdè na kuminsamentu di aña 2016, ta bai kuminsá ku un programa di midimentu ekstenso di algun aña, kaminda banda di detektá nivel di e sospechoso usual dióksido di suafel, ta bai midi vários otro materia venenoso. Pero riba e pregunta di SMOC kua medida di mando ta bai tuma pa terminá tur miseria riba tereno di medioambiente ku ekonomia i derecho humano, banda di e midimentunan, SMOC no a haña klarifikashon den e karta ministerial. Aki por lesa e karta di Minister Hennis: Brief_aan_de_Stichting_Schoon_Milieu_Op_Curaçao_over_de_Isla-raffinaderijdec2015.
Programa di midimentu ekstenso ta kuminsá na 2016, segun minister Hennis den un karta pa SMOC – 22 desèmber 2015
Comments Off on Programa di midimentu ekstenso ta kuminsá na 2016, segun minister Hennis den un karta pa SMOC – 22 desèmber 2015 |


text: Na Boneiro ta biba mas o menos 1.100 persona di 65 aña bay ariba. Hopi di nan ta solitario, ta biba den casnan den mal condicion y insigur y/of nan tin problemanan fysico. Un fundacion ta yuda e grandinan aki. E ta haci esaki entre otro pa medio di un ‘buddy-system’ unda hobennan ta wordo acopla na un hende grandi. Nan ta bishita e grandinan na cas, ta haci trabou den cas y ta hiba pakete di cuminda y fruta pa nan. Tambe nan ta haci adaptacionnan chikito den cas pa mehora seguridad, manera drecha mannan di porta cu bentana y balustrada. Algun bes pa aña e fundacion ta bay keiro cu e grandinan. E Samenwerkende Fondsen Cariben a duna un contribucion pa e actividadnan aki.


text:
ORANJESTAD - Premier Evelyn Wever-Croes is dankbaar en erkentelijk voor de steun die het eiland heeft ontvangen van Nederland .Nederland heeft 12 ICU-units ter beschikking gesteld aan het eiland, om de effecten van het corona-virus te bestrijden. Hiermee komt de capaciteit van Aruba te liggen op 33 ICU-bedden.
Lo inicia estudio pa posibilidadnan di desaroyo pa e tereno di refineria y consecuencia cu nan lo por tin pa medio ambiente
ORANJESTAD - Diahuebs 9 di April, Minister di Desaroyo Teritorial, Infrastructura y Medio Ambiente, Marisol Lopez - Tromp tabata den Parlamento di Aruba den conexion cu terminacion di e contract cu CITGO di 2016, pa contesta preguntanan di Parlamentarionan relaciona cu e impacto riba medio ambiente.
Minister di Finansa: CAFT ta positivo riba e resultado financiero di Pais Aruba
Oranjestad – Minister di Finansa a reuni cu e miembronan di CAFT riba e situacion financiero di Pais Aruba. Durante e reunion a trata diferente tema, entre nan, resultado di presupuesto 2019, presupuesto 2020, cuentanan anual, pasonan tuma pa atende cu gasto di personal y debe.
“Konsepto di presupuesto 2020 ainda no ta sufisientemente supstansiá”
Oranjestad – E konsepto di presupuesto di Aruba pa aña presupuestario 2020 ta sera ku un surplus di 0,6% di Produkto Interno Bruto (GDP). Ku esaki ta kumpli ku e norma pa surplus presupuestario manera menshoná den e protokòl ku a keda akordá ku Hulanda.
Resumen Di Siman Di Gabinete Wever-croes Siman 16 februari - 22 februari 2020
ORANJESTAD - E siman aki e maneho di Innovacion di Gabinete Wever-Croes tabata centro di atencion na Puerto Rico durante un conferencia organisa pa Clinton Foundation. Chief Innovation Officer Varelie Croes a representa Aruba dignamente y a expone e vision di innovacion di Aruba.
Caft A Duna Elogio Na Gobierno
ORANJESTAD - Diabierna mainta, Conseho di Minister a reuni cu e College Aruba financieel toezicht (CAFT). Desde su exitencia, esaki ta e prome biaha cu CAFT ta duna Gobierno un compliment pa e maneho di gobernacion di Gabinete Wever-Croes.
Resumen Di Siman Di Gabinete Wever-croes 26 januari - 2 februari 2020
ORANJESTAD - Camara di Comercio a organisa su recepcion di aña Nobo. Aki a presenta nan secretaris y directiva nobo. Premier Wever-Croes y Minister di Husticia a asisti y a desea nan hopi exito.


text:
De Nederlandsche Bank
De Nederlandsche Bank (DNB) ta komprometí ku stabilidat finansiero i ta aportá asina na prosperidat duradero den Hulanda.
Pa esei DNB komo banko sentral independiente, supervisor i outoridat di resolushon, ta traha huntu ku partnernan oropeo riba:
- Stabilidat di preis i un desaroyo makroekonómiko balansá den Oropa
- Un sistema finansiero ku ta resistente kontra gòlpi i un tráfiko di pago seif, konfiabel i efisiente
- Institutonan finansiero sólido i íntegro ku por kumpli ku nan obligashonnan i kompromisonan
Dor di duna konsehonan ekonómiko independiente, DNB ta fortifiká e maneho dirigí riba su metanan primario.
Pa Hulanda Karibense DNB ta responsabel pa e tráfiko di pago i supervishon riba institutonan finansiero.
Pa e tráfiko di pago funshoná korekto DNB ta pone papel- i monedanan di dòler merikano den sirkulashon i ta vigilá nan kalidat. Mas aleu DNB ta hasi esfuerso pa e tráfiko di pago ta efisiente dor di promové pagonan elektróniko i deskurashá uso di chèk.
DNB ta supervisá empresanan finansiero den Hulanda Karibense. DNB ta hasi esei huntu ku Autoriteit Financiële Markten i Banko Sentral di Kòrsou i Sint Maarten. E supervishon akí ta konsistí di dos pilar: supervishon prudensial i supervishon di integridat. Supervishon prudensial ta dirigí riba empresanan finansiero sólido i un sistema finansiero stabil. Supervishon di integridat ta dirigí riba un sektor finansiero limpi i íntegro. Bou di supervishon di integridat ta kai e aserkamentu di kriminalidat finansiero ekonómiko, manera prevenshon di labamentu di plaka, malversashon, korupshon i violashon di e lei di sanshon. Bou di supervishon di integridat ta kai tambe supervishon pa tin un kultura di empresa íntegro, dunamentu di pèrmit i evaluá dirigentenan riba kapasidat i konfiabilidat.


text:
Palm Beach – Diabierna merdia den careda di 2’or un boto di un compania di watersport, a bin tera cu un dama turista.
Mes ora ambulance y polis a bay Pelican pier, cu ta situa na dilanti Holiday Inn.
Prome informe tawata bisa cu e turista cu ta un dama hoben lo a haye den problema, cu su kite surf.
Y cu e lo tawata basta malo, pero na yegada di ambulance nan por a wak cu esaki no tawata e caso.
Segun e capitan di e boto, bayendo nort ela spot e dama den lama y por a nota cu e ta den problema. Asina nan a yude y a bati alarma.
Parse cu e lo a haye den problema durante cu e tawata practica Kite Surf.
Ela keda den lama pa mas o menos 20 minuut. Na e sitio nos por a wak cu e ta ok. Personal di ambulance a controle na e sitio mes y despues polis a bay bahe na Fisherman’s hut, caminda su famia tawata.


text:
Directie Natuur en Milieu su team ta contento cu e exitoso curso cu nan tawata tin e honor di a tuma cu ta trata e 7 habitonan pa ta un persona altamente efectivo.
EduMax cu su facilitador Raymond Maxwell a brinda e curso aki cu ta encera un seminario di tres dia completo. E curso ta specialisa den excelencia den productividad y ta yuda organisacionnan logra e resultadonan rekeri door di switch pa habitonan mas efectivo. E principio di e curso ta saca for di e buki 7 habits of highly effective people di Franklin Covey.
E seminario aki a enfoca riba e principionan di efectiviad. Cu si bo eherce y biba cu e 7 Habitonan aki den mente lo bo ta mas efectivo den locual ta mas importante pa bo bida personal y di trabou. E toolsnan cu ta brinda no ta un quick fix, pero ta rekeri un compromiso pa wak cambio significante den e bida na cas y na trabou.
E cursistanan di DNM a keda sumamente entusiasma y contento con e dianan a transcuri y tur loke nan a siña di e curso di 7 habito. Hopi ta convenci cu si nan eherce esaki y compromete nan mes na dje, nan lo eleva nan calidad como un bon tata, mama, pareha, yiu , amigo y trahado.
Aki por aprecia algun momento di e curso y tambe esnan cu a logra obtene nan certifcado bon mereci. E director Gisbert Boekhoudt ta gradici Ministerio di Ruimtelijke Ordening, Infrastructuur & Milieu y Gobierno di Aruba pa brinda e oportunidad unico aki. Alabes ta manda un palabra di pabien na henter e Team di DNM cu e logro cu ta uno na bienestar di henter Aruba


text:
ORANJESTAD, Aruba – 10 di augustus 2017: Riba diaranson 10 di augustus 2017 Korpschef di Polis a tuma nota di un noticia/informe relaciona cu un cantidad di vest di seguridad cu lo a ser entrega na varios miembronan di Cuerpo Policial Aruba door di un agencia di noticia (den e caso aki 24ora.com). Como Korpschef di Polis mi no tabata na haltura di esaki.
E noticia aki a causa cierto reaccion for di varios cuidadano pero principalmente di hopi miembro di polis mes.
Como Korpschef di Polis,mi ta di opinion cu specialmente durante un temporada asina dificil manera den un anja di election politico nos como Cuerpo tin cu evita cu por tin duda den nos imparcialidad. Como Korpschef semper un di mi prioridadnan ta e seguridad di nos coleganan. Como tal semper nos a traha hunto cu diferente partnernan strategico pa yega na mas fondo y material pa e Cuerpo por funciona optimal y na un manera safe.
Pa nos e ta importante pa mantene e confianza di tur persona den e comunidad.
Nos imparcialidad no mag di wordo questiona ‘at all’ pa asina nos por sigi goza di e confiansa ey.
Nos di Cuerpo Policial ta gradici sinceramente e gesto di solidaridad pa cu nos Cuerpo pero mester rechaza esaki respetuosamente pa no tin duda den nos objectividad. Den e mesun rosea nos kier informa cu ya caba tin un cargamento di vestnan di seguridad na caminda cu pronto lo wordo entrega na nos miembronan. Nos kier sigura nos comunidad cu nan por tin confiansa absoluto den e imparcialidad di nos Cuerpo.
Atentamente,
mr. A.E. Richardson
Alto Comisario di Polis


text:
Den Haag – Despues di algun tempo caminda e pandemia tabata tin mundo practicamente cera y na Hulanda esaki tambe tabata e caso. Awor cu Gobierno Hulandes a habri e pais bek Cas di Aruba a atende un evento organisa pa Caribbean Business Hub na Den Haag. Durante e evento aki tabata presente e directiva di CBH , Minister Plenipotenciario nobo di Curaçao Carlson Manuel, funcionario di Cas di Aruba Roy Hart y varios empresario Hulandes.
Durante e evento tabata tin varios presentacion caminda a cuminsa cu Minister Plenopotenciario Carlson Manuel cu a papia di e hotel Corendon Mangrove Beach Hotel cu tin 850 kamber na Curaçao. Despues director di ROC Mondriaan college Marco Fontijn riba con por traha hunto cu Curaçao pa prepara hobennan pa traha den sector di totel. E ultimo orador tabata Roy Hart cu a representa Minister Plenipotenciario demisionario GuillfredBesaril y a duna informacion tocante e Megaproject Aruba Airport Gateway 2030 y Port City. Tambe sr. Hart a elabora riba e hecho cu despues cu Aruba a habri su economia bek, turismo ta bayendo hopi bon y cu fin di aña aki e hotelnan na Aruba lo ta opera 100% . E cifranan positivo aki tambe ta conta pa e turismo crucero. E demanda principalmente for di e mercado di Merca ta hopi grandi.
Durante e presentacion a informa cu Aruba a organisa un virtual Investment Summit fin di mei y e evento aki tabata tin hopi interes internacional.
Durante e Aruba Investment a presenta e sectornan cu ta bai enfoka riba dje cu ta turismo, economia circular, industria creativo, agricultura, economia di conocemento.
Por ultimo tabata tin un presentacion riba Aruba Aloe cu a ricibi e certificado y e Decreto Real for di Gobernador di Aruba, Alfonso Boekhoudt, cu ta pertenece na e Predicado Real (Predicaat Koninklijk) otorga pa su mahestad Rey Willem-Alexander na e compania Arubiano, Aruba Aloe Balm NV. Un di e condicionnan pa un compania por ricibi e honor aki ta cu e mester tin un importancia nacional y e mester existi por lo menos 100 aña.
Despues di presentacionnan tabata tin momento pa papia cu varios empresario presente cu a mustra interes den e posibilidad pa forma parti den e desaroyo cu lo bai tuma lugar na Aruba.
Por conclui cu e evento di Caribbean Business Hub tabata un exito.


text:
Konferensia di Pueblonan Karibense I Amerika Latino
Mientras ku ta konmemorando 1 July 1863 abolishon di sklabitud o dia di emansipashon den kolonianan Hulandes, I kasi henter Karibe I mundu ta den un era post-kolonial, nos isla Bonaire I e otro islanan di Karibe Hulandes te ku awe a permanese kolonianan Hulandes. Komo ku e Hulandesnan tabata un di e ultimonan na 1863 pa aboli sklabitud kasi un siglo despues ku otro islanan Karibense, e gobierno Hulandes a malinforma I manipula e komunidat internashonal ku nan a finalisa e proseso di dekolonisashon I a stop di raporta na Nashonan Uni na 1954 I a kontinua ku kolonisashon di e islanan Karibe Hulandes te ku awe. Awe 1 juli 2020 nos ta hasi un yamada dramatiko riba e gobierno Hulandes pa aboli kolonialismo riba e islanan di Karibe Hulandes.
Fundashon Nos Kier Boneiru Bek riba su mishon kontinuo di konsientisa riba e situashon-no-demokratiko riba nos isla Bonaire a partisipa resientemente den e prome Konferensia Online di Pueblonan Karibense I Latino Amerika. E Movimiento Karibense pa Paz, e Movimiento Karibense pa Paz I Integrashon, E Sindikato di Trahadornan Kristian di Belize, Konseho di Paz di Jamaica I e Kongreso Global Afrikan a organisa e prome konferensia online di pueblonan di Karibe I Amerika Latino ku sosten di diferente organisashon grassroot I siviko sosial di e region kompleto.
E konferensia ku tabata plania originalmente simultaneamente ku e konferensia annual di Hefenan di Estado di CARICOM, debi na e situashon ku no por a biaha, lockdown, den Karibe I na mundu, e konferensia e anja aki a wordu organisa online riba e eksperiensanan I lesnan di COVID-19 ku e mira , meta pa logra un red di pueblonan di den region sosteniendo Integrashon, Koperashon Pasifiko I Resiliensa kontra menasanan ambiental I di salud.
Representantenan di organisashonan grassroots I sosiedat sivil, ambasadornan, periodistanan, abogadonan, lidernan sindikal, ekonomista, sientifkonan, profesornan, sientifikonan mediko, profeshonalnan, aktivista di derechonan humano, dekano I direktornan di universidatnan, psykiatra, for di Cuba, Nicaragua, Venezuela, Jamaica, St Vincent & the Grenadines, Merka, Martinique, Haiti, Brazil, Barbados I Bonaire a partisipa den e konferensia historiko aki.
Resumen di e deklarashon pa sigui avansa e mishon den e legado di nos antepasadonan:
E pueblonan di Latino Amerika I Karibe tin un historia komun. A pesar di nos diferensianan di idioma, ku ta legado di kolonialismo ku e tendensia di dividi I tene nos separa, nos historia ta uni nos riba e mesun meta komun pa sobrepasa e rastronan di dominio dor di e paisnan metropolis . E rastronan aki di kolonialismo ta inklui e sakeamentu di nos rekursonan natutral, e sub-desaroyo di nos ekonomianan, I e destorshon deliberadamente di “nos historia”pa mantene nos na nos posishon.
Awor ku ta yegando e momento pa reklama nos luga, posishon legitimo bao di humanidat nos mester kana den pasonan di nos lidernan Karibenjo I Latino Amerikano manera Simon Bolivar, Toussiant Lóverture I tur otro lidernan ku despues a surgi. Unifikashon di nos pueblonan ta e paso mas kritiko pa logra integrashon y koperashon I ta e komponentenan indespensabel pa nos lucha pa anvansa i rekupera desaroyo real pa e peublonan di nos Amerika.
James Finies di Bonaire komo panelista a splika e situashon no-demokratiko di Bonaire desde e aneksashon illegal dor di Hulanda na 10-10-10 I di e islanan BES, I ku Hulanda ta usando e korona-krisis awor aki pa ekstorshona I forsa Korsou, Aruba I St Maarten pa entrega nan outonomia limita bek na e gobierno Hulandes, I ku durante e krisis di COVID-19 a bira mas kla kiko nifika di ta wordu kolonisa pasobra tur desishonan importante ta wordu tuma na Den Haag, Hulanda. E konferensia a disidi I a kompremete ku for di awor en adelante atenshon spesial lo wordu pone pa monitoria I sostene e luchanan pa dekolonisashon di tur paisnan, terirorionan di den region I otro partinan di mundu.


text:
ORANJESTAD, Aruba –16 juli 2020
Cu introduccion di hopi medida di control, Aruba a logra habri su frontera un bez mas. A implementa hopi condicion pa nos bishitantenan pa evita cu nan por introduci e virus na Aruba. E condicionnan aki ta ensera cu nan mester presenta un test di Covid 19 negativo prome cu nan por move liber riba nos pais. Sea nan ta bin cu e test haci caba of nan por haci e test aki na Aruba, segun condicionan stipula di Aruba.
Loke ta e procedura y condicionan stipula pa un persona local of residente drenta bek Aruba despues di a bay di viahe ta poco diferente, esaki pa motibo cu no por nenga un local of residente di drenta su pais. E local of residente tin e opcion contrario na e exigencianan di e biahero pa bay den cuarentena pa 14 dia y no mester presenta of haci e test di Covid -19 na aeropuerto. Esaki sigur ta locual ta haci e risico pa localnan y residentenan bolbe plama e virus si nan no ta responsabel y atene nan mes na e reglanan stipula.
Departamento di Salud Publico durante e dianan cu a pasa a tuma nota cu algun local y residente ta scohe pa e opcion di bay den cuarentena pa 14 dia y no test na aeropuerto. DVG kier recorda local y residentenan cu e opcion aki tin su desbentahanan, e ta rekeri un responsabilidad grandi y tin consecuencia tambe si no cumpli.
E desbentahanan ta cu si durante e dianan di cuarentena e task forse constata cu bo persona no ta cumpli cu e condicionnan stipula, bo lo risibi un boet di minimo fl 1000,-. Durante e 14 dianan di cuarentena aki SVB no ta registra bo persona como AO y esaki nifica cu bo persona mester tuma e dianan aki como dianan di vakantie. Si durante e dianan di cuarentena bo persona realisa cu e miho opcion ta pa haci e test pa por sali di cuarentena, AZV no ta cubri e gasto di e test aki y como cu e test no lo wordo haci na aeropuerto pero na laboratorio e costo pa e test ta subi pa fl 225,-.
Departamento di Salud Publico ta haci un suplica na tur local y residentenan cu ta pensa di bay di biahe. Pa bienestar di bo mes, bo famia, nos comunidad y nos pais na momento cu bo regresa di biahe tuma e miho opcion y haci bo test di covid-19 na aeropuerto. Incorpora e $75,- di e test den bo budget di biahe, pa di e manera aki contribui na minimalisa e risico di trece y plama e virus riba nos dushi pais Aruba.


text:
Memey di hopi alegria y felicidad, celebrando e enlace di e pareha Fernandez-Acosta na Medellin, Colombia dia 16 di december 2018, Jair Oduber a ‘pop up’ e pregunta na Militza Gietel riba e pista di baile. E futuro señora Oduber tabata hopi sorprendi y alabes hopi feliz, como cu e no a spera cu Jair lo pidie na cualkier momento pa casa pronto. Nan tin un relacion saludabel y nan ta bay hopi bon cu otro, compartiendo hopi cos cu otro, pero e “stap” ey, Militza no a spera cu Jair lo a tum’e awor caba.
Militza ta Director of Human Resources Operations na Aruba Marriott. Un posicion cu ta trece hopi responsabilidad cu ne. Militza a join e famia di Aruba Marriott na 2014 y ta bin ta eherciendo su trabou cu hopi dedicacion for di e tempo ey. Jair ta polis pa mas cu 20 aña caba. El a join Korps Politie Aruba na 1997 y actualmente Jair ta labora na Departamento di Recherche. Su trabou ta uno cu fisicamente y mentalmente ta rekeri hopi di su persona. Mescos cu Militza, e ta traha oranan largo y tin hopi pasion pa su trabou.
Unda y ki tempo tabata boso prome encuentro?
Nos prome encuentro tabata na 2014 durante un fiesta di trabou na Marriott, via un amigo en comun.
Di un amistad a surgi un relacion mas profundo?
For di e prome encuentro a nace un amistad. Nos tur dos ta personanan social y tabata pasa pret, ora nos topa ocasionalmente den e actividadnan social cu amistad mutuo. Despues di mas cu un aña di amistad, na final di 2015, nos a cuminsa train hunto den un grupo. Nos tabata pasa mas tempo cu otro y asina a siña conoce otro miho. Nos amistad a sigui intensiva, sinembargo el a keda uno simplemente amistoso. Ta te na april di 2016, durante un encuentro social, e chispa a cende inesperadamente y for di eynan e relacion a cuminsa desaroya den uno amoroso. Nos a cuminsa pasa mas y mas tempo hunto y corto tempo despues, nos a bay biba hunto. Algun luna despues nos a cuminsa construi nos cas y na final di 2017 nos a drenta esaki.
Ki ta locual ta atrae boso cada un?
Militza: Locual ta atrae mi di Jair ta su forma di ta. E ta un persona “caring”, “supportive” y “outgoing”. Pues e ta pone mi sinti hopi comfortabel y feliz y mi ta disfruta su compania. Tambe e ta un persona cu ta echt cuida di su fisico, locual ta hacie un persona atractivo.
Jair: Di Militza mi por bisa cu m’a hay’e un persona hopi ‘open’, por papia cu ne riba cualkier tema, e ta super alegre. Tambe e ta un persona hopi ‘caring’ y ‘supportive’. Apart di esey den poco tempo m’a bin conoce un grupo di amistad di Militza, cu tur ora nos topa, nos ta pasa super great. A trata mi manera cu nan conoce mi pa hopi aña caba. Loke cu a caba di pone mi sinti mi full na cas ta, su yiu homber, cu a pega na mi asina hopi, te cu hasta ta yama mi yiunan su “sisters”.
Ki ta boso pasatempo preferi?
Disfruta otro su compania na nos cas, cu nos yiunan y nos famia. Y tambe comparti e ratonan social cu nos amistadnan.
Jair con a surgi e idea pa ‘pop up’ e pregunta na Medellin?
Mi tabata cana cu e idea aki pa un tempo caba. Manera menciona nos ta click hopi bon cu otro como persona y nos ta disfruta pasa tempo hunto, compartiendo cu nos sernan keri. Militza ta un persona comprensivo y ta duna mi e espacio pa mi ta mi mes den e relacion. Locual ta hopi importante pa mi como persona. Na Medellin, celebrando amor y amistad cu varios persona yega na nos, mi a sinti mi inspira y cla pa “pop the question” dunando Militza e balor y honor cu e merece y asina hacie mi señora.
Tin un fecha y tema escogi pa e enlace?
Nos tin un fecha tentativo y algun idea pa cu e tema. Locual nos por divulga ta, cu e lo bira un “destination wedding” cu lo tuma lugar den 2020.


text:
Oranjestad, Aruba - 12 di augustus 2020
DVG por medio di e comunicado aki ta desea di haci un apelacion general na tur esnan cu a haya fecha y ora pa haci test pa Covid-19 sea na laboratorio of Test Centernan.
Ta hopi importante pa tur hende tene nan mes na e ora di nan cita, pasobra cu DVG kier evita cu tin aglomeracion di hende na cada sitio cu ta haci test. Si bo yega mucho trempan bo ta stroba esnan cu si a jega segun nan ora di nan cita. Si bo yega laat bo ta bira parti di e aglomeracion di hende. Por surgi algun situacion cu por causa algun tardansa den e proceso pa haci e test, sinembargo ta pidi tur hende pa nan tin pasenshi, asina e personal specialisa cu ta haci e testnan na e Test Centernan of laboratorio por haci nan trabao cu e calidad mas halto di concentracion.
Ta gradici un y tur pa e comprencion.


text:
Pichingolo Nissan ku 1 pia den gran final softbol hubenil CSB/MCB 2019
Pichingolo Nissan ku 1 pia den gran final softbol hubenil CSB/MCB 2019
Djabierne tabatin tremendo partido di softbol hubenil entre Pichingolo Nissan i Starosa Angels Vanddis. E partido aki ta balido pa mira kwa ta bira Souax su kontrikante den e gran final softbol Hubenil. Pichingolo a start riba un bon pia ganand di Starosa Angels Vanddis ku skor di 3-0 den un bunita wega di softbol. Pa Picher ganador a resulta Melany Castro i miho na bate Trishantely Alexandre di 4-2. Djasabra 14:00 lo tin e wega no.2 di e serie miho di 3 na buenavista ballpark, si dado kaso Starosa empata e serie lo sigi mesora 16:00 ku wega no3 ku lo bira esun desisivo. Nos ta warda tur fanatiko di softbol pa bin disfruta di e partidonan aki I alabes apoya nos hubenilnan. Entrada ta gratis.


text:
Fo’i siman pasa parlamento a cuminsa cu e comisionnan cual ta importante pa ta na nan luga, p’asina por cuminsa haci nan trabao, segun presidente di parlamento mr. Edgard Vrolijk.
Siman pasa caba tabatin e fisioterapistanan a entrega manifiesto y ta bon pa e comisionnan ta na nan luga pa nan cuminsa move y scucha tur hende. P’esey e comisionnan t’ey pa scucha y asina ey por crea nan mesun pensamento y sigur por sigui uza nan hermentnan importante cu nan tin pa por yama un OV (Openbare Vergadering), un OB (Openbare Bijeenkomst), un ‘vragenuur pa minister’. Ta un comienso pa nan por ehecuta nan trabao miho posibel.
A cuminsa pero no a caba siman pasa debi cu tabatin e comisionnan cu a habri, cu tin di haber con e constelacion di gobierno mes ta tambe. A bin diferente ministerio nobo, entre otro di integridad, naturalesa etc. Locual cu ta custuma cu ne cu tabatin manera un minister social, cual a sali full y ta hunto cu husticia. Asina a parti e comisionnan fo’i otro.
Tin un total di 18 comision fiho den parlamento cu ta entre otro comision di infrastructura, di medio ambiente, asunto social, comision di famia y cuido di nos grandinan, salubridad, enseñansa, como tambe di husticia, integridad y peticion.
Loke tambe Vrolijk a remarca cu fraccion di AVP a duna comentario riba e reparticion di presidencia y vice-presidencia den e diferente comisionnan fiho.
El a agrega cu a tuma decision pa loke ta coalicion cual tin cu respeta pa tin e presidente y vice-presidente.
N’e momento aki tin algun parlamentario cu a cab’i drenta manera Raymond Kamperveen y Misha Raymond, a pidi pa ta presidente y vice-presidente den varios comision. Naturalmente a honra esaki, segun Vrolijk. Awo nan tin cu haci nan trabao debidamente.
Por a scucha comentario di oposicion, pero no ta caba di scucha e entrevista completo of ta uza e parti mas importante na nan beneficio, unda cu Vrolijk a bisa cu den proceso tin cu cambia cu hasta por tin un presidente di parlamento den oposicion. Mester por cuminsa cambia e pensamento, cual no lo bay dura di un dia pa otro. Mescos ta trata di e comisionnan.
Vrolijk a spera un dia cu ta asina madura cu por tin presidente di otro partidonan den oposicion cu ta lidera e comisionnan y hasta den futuro por tin un presidente di parlamento di oposicion.
Pa cobertura mas amplio lesa edicion di TREMPAN mañan.


text:
[:en]EM Magazine no. 21 Nafl. 12.00 [:]Learn More
[:en]EM Magazine no. 18 Nafl. 12.00 [:]Learn More
[:en][:]Learn More
[:en][:]Learn More
[:en]Kerido amigunan di EM, Meta prinsipal pa publiká nos noti-ambiente ta pa kontribuí na un konsenshi nobo den e Era Nobo. Kada un tópiko ku nos relatá ta di suma importansia pa nos salú i nos bienestar den kontakto ku naturalesa. For di delaster investigashonnan hasí nos a bin komprondé ku pa 2025 e “malesa” ku lo dominá mundo lo ta depreshon. Pues no ta kanser,...Learn More
[:en]Anti-oksidante Kerido amigunan di EM, Meta prinsipal pa publiká nos noti-ambiente ta pa kontribuí na un konsenshi nobo den e Era Nobo. Kada un tópiko ku nos relatá ta di suma importansia pa nos salú i nos bienestar den kontakto ku naturalesa. Kiko ta anti-oksidante? Anti-oksidante ta un grupo di molekül ku ta kapas di stroba oksidashon di otro molekül. Den nos kurpa...Learn More
[:en]Afl. 101.00 (incl. 6% OB) Permacultuur in je moestuin E promé buki di pèrmakultura ku ta adekuá pa e klima Hulandes. Un buki práktiko pa hòrtikultura pa esunnan ku ta kuminsá i pa esnan ku eksperensha kaba. Stap pa stap na un huerta basá riba prinsipionan di pèrmakultura. “Pèrmakultura den bo kurá” ta trata hopi sorto di fruta, bèrdura i yerba. E buki ta dunabo e...Learn More
[:en]Afl. 45.00 (incl. 6%OB) pa unu Healthy Horses Horse Care With Effective Microorganisms E buki práktiko i informativo akí na Ingles, ta ilustrá kon mikro-organismo por hunga un ròl positivo den krio di bestia. Mikro-organismo efektivo (EM) ta un medio ku ta baha gastu di mantenshon i mehorá e bienestar di e kabai i e kondishon den stal. Ku tópikonan manera: e...Learn More
[:en]Afl. 50.50 (incl. 6% OB) pa unu Tuinen van overvloed “Huertanan di Abundansia” Den añanan setenta e mondinan di Tasmania tabata un “kraamkliniek” pa un vishon i movementu ku al final mundialmente a keda establesé komo “pèrmakultura”: (agri) kultura permanente. Originalmente e palabra “kultura” ta referí na nos manera di trata ku tera, i mientras tantu ta hopi kla ku...Learn More
[:en]Afl. 83.00 (incl. 6% OB) pa unu Kippen in de tuin “Galiña den bo kurá” “Galiña den bo kurá” ta ofresé un kontesta riba tur bo preguntanan tokante di galiña. For di e eskoho di rasa, tokante di hábitat, komportashon, kuminda pa galiña i reprodukshon, te ku un webu salú. “Kippen in de tuin” ta duna’bo tur informashon kompletu i di un manera klá , loke bo...Learn More


text:
SCHIPHOL – Dos polis envolví den e morto di Mitch Henriquez na 2015 awe tabata dilanti wes sin ku por a mira nan. E punto di disputa di mas grandi durante di e seshon preparatorio tabata di duna e datonan personal di e sospechosonan na e abogadonan di e famianan di e defuntu. Wes ta haña ku e privasidat di e sospechosonan ta mas importante.
E dos sospechosonan, bistí na unifòrm di polis tabata sinta tras di un pantaya. Ta korte so por mira nan. Ta menta nan nòmber komo DH01 i DH02. A kambia nan bos i p’esei ta difísil pa tende kiko nan ta bisa. Tambe e abogadonan di e famianan di e defuntu, Gerald Roethof i Richard Korver, no sa e nòmbernan di e sospechosonan.
Jennifer Petrocthi, èks kasá di Mitch Henriquez (Papiamentu) i abogado Richard Korver (Hulandes) ta papia ku Pieter Hofmann (
Segun wes ta menasá e dos polisnan seriamente, meskos ku e tres otro polisnan ku no a pèrsiguí den e kaso aki. Pero e privasidat aki, ku segun Roethof asta sospechoso di teror i di asesinato no ta haña, ta kai malu serka e famianan di e defuntu.
Tin kikmentu riba tribuna públiko. Abogado Korver: “E menasanan ta di aña pasá. Mi ta puntra mi mes kon aktual e menasa ta awor.” Durante di e seshon e ta añadí ku supuestamente e tin informashon tokante un di e sospechosonan, pero ku e no por verifiká esaki awor.
E trato di kontenido di e kaso ta kuminsá 6 di aprel. A reservá sinku dia den korte. E famianan di Mitch Henriquez a preferá di wanta e kaso pasobra ainda tin un prosedura ta kore pa fòrsa persekushon di e tres otro polisnan (DH03 te ku DH05). Wes ta pensa ku esaki lo tarda e kaso ku un aña i ta p’esei e no ta wanta e kaso mas.
Henriquez di 42 aña a fayesé den zomer di 2015 di violensia di polis den Zuiderpark na Den Haag. Dos di e sinku polisnan embolbí den su detenshon ta dilanti wes pa maltrato severo ku morto komo konsekuensha.


text:
Registro Komersial ta será for di djamars 26 di òktober 2021 (16:00) te djaluna 1 di novèmber (09:00)
Apresiabel empresario, Pa medio di esaki nos ta informá bo tokante un próksimo interupshon temporal di Registro Komersial di Kámara di Komèrsio Boneiru. Nos Registro Komersial lo ta será: di djamars 26 di òktober 16:00 …
Elekshon pa miembro di direktiva di Kámara di Komèrsio i Industria Boneiru
Riba djabièrnè 11 di desèmber 2020, entre 9.00 i 12.00 or, e votashon lo tuma lugá pa yena e vakatura pa e kategoria di Empresa Chikí. Na e okashon ei Komishon Elektoral ta tene seshon …


text:
Faha di seguridad pa okupante sintá patras
Kisas no ta muchu bon kla pa outomobilistanan ku na mornentu ku bo ta kore outo, e ko-okupantenan tarnbe mester tin nan faha di seguridat bisti. Aparte di e pi hita sinta dilanti den un vehikulo, piihfiii ko-okupante, un menor di edat mas largu ku 1.50 meter ku ta sinte patras tambe mester tin su faha di seguridat bisti. Na momentu ku polis tene un kontrol di trafiko i konstata ku tin menor di edat sinta patras sin faha di seguriciat bisti, e persona aki tambe ta hana un prosesverbal. Pa menornan di edat bou di 12 aria ku falta ku regla di faha di seguridat, e prosesverbal ta bini riba nbmber di e sheer. Adultonan ku ta sinta patras den un vehikulo, tambe mester bisti faha di seguridat, te asina leu ku patras den e vehikulo tin faha di seguridat.
Tene na kuenta ku den kaso ku un vehikulo ta dispone di faha di seguridat tantu dilanti komo patras, e vehikulo aki no mag karga mas tantu persona, ku tin faha di seguridat pa .n. Komo ehempel, si pa e asiento patras di e outo tin tres faha di seguridat, harnas i nunka por tin kuater hende sinta patras den e vehikulo aki. Uso di faha di seguridat tantu dilanti komo patras ta kontribui na evita ku durante di un aksidente un persona por risibi leshonnan ku por a lag’e keda desabilita bf te asta perde su bida. Pronto kontrolnan dirigi riba bistimentu di faha di seguridat patras ta bai kuminsa.


text:
KRALENDIJK – Djarason 9 òktober 2019 benidero ta bai tin e tradishonal kareda di Regata organisá pa Comcabon. E kareda ta karga e nòmber ‘35th Regatta Run 2019’ i ta tuma lugá djarason 9 Òktober saliendo dilanti di rotònde na Hato, banda di edifisio di Trans World Radio. Ya pa 35 aña e organisashon di kareda di Pia na Boneiru ‘Comcabon’, ta organis’é i e tin su lugá den e siman di Regata. Salida di e kareda ta na rotònde na Hato, 9 di òktober pa mitar di 6 (17:30) di atardi.
Mucha entre 10 pa 15 aña ta kore e diferente kilometer dependé nan edat entre 1, 2 i 4 kilometer. Adulto di edat entre 16 pa 60 bai ariba ta kore e ruta di e kareda kompletu di 5 kilometer. Pa inskribí pa e kareda por hasi esaki solamente dia 5 i 7 di òktober na ‘Zeezicht Bar Restaurant’ atardi entre 5’or i 7’or (pm). No por inskribí pa kompetí den kareda riba e fecha ku ta organisá e kareda di pia, esta 9 òktober 2019.
Tene kuenta ku e kareda ta sali for di rotònde na Hato pa 17:30 i ta finalisá na ‘The Islander’.


text:
Update.
Den kuadro di e tiroteo di djárason 21 di òktober tras di lomba awe mainta djabièrnè 23 di òktober polis a hasi dos entrada hudisial.
Esakinan a sosodé na kas di e sospechosonan alrededor di 11or i e otro 11.30or di mainta.
No tabata tin niun detenshon.
Polis ta bolbe hasi un yamada na tur hende ku por a mira algu di e tiroteo aki òf sa mas di e kaso aki, pa tuma kontakto ku polis.
Esaki por ser hasí pa medio di e liña di tep 717 7251 òf via di sentral di polis na 715 8000 òf 717 8000.
Asina, huntu nos por traha riba un Boneiru sigur.
FUENTE: POLIS / LIVE FM


text:
ONLINE / LOCALIDAD OAA
Mester tin propio device/ laptop y accesibilidad na internet.
Den e curso aki bo ta siña abilidadnan pa por supervisa un departamento di un compania/ empresa; liderasgo, teamwork, servicio di calidad, planifica, etc. Idioma: Papiamento/ Ingles.
Periodo (2) 2021 augustus/september
Nos ta den planificacion pa cuminsa cu e siguiente periodo. Ainda nos no tin un fecha fiho pa cuminsa e periodo aki. Asina cu nos tin fecha nos lo publica esaki riba nos pagina di facebook y riba nos website


text:
Diahuebs 19 di october, Aqua for Aid (Aqua48) a otorga su di ocho donacion recauda cu awa bendi na restaurantnan participante. Manon Hekman di Aqua48 a entrega e donacion di 4000 florin na señora Merviné Kock di e proyecto Crijojo Trappers Aruba. Esaki ta un proyecto pa sterilisa cachonan di caya. E donacionnan aki ta bira posibel danki na clientenan cu ta paga pa awa den glas di Aqua48 den restaurantnan participante. E siguiente donacion ta bay pa Stichting Thuiszorg Aruba. Prome cu a otorga e donacion, miembronan di prensa hunto cu representantenan di Aqua48, Old Cunuco House Restaurant, WEB y CEDE Aruba a haña un demostracion di con ta catch e cachonan di caya pa hiba sterilisa nan.
Pa e cuartal tras di lomba, e comicion cu representantenan di WEB Aruba y CEDE Aruba a scohe pa e donacion di Aqua48 bay pa Crijojo Trappers. Esaki ta un proyecto di Nisi Canis Heart of Gold Foundation cual ta ehecuta cooperacion di veterinarionan. E ta encera captura, sterilisa pushi y cacho y pone nan bek riba caya. Esaki cu e meta di yuda alivia e molester di animalnan di caya rond Aruba y na mes momento pa contribui na un solucion permanente. Crijojo Trappers ta pasa di districto pa districto y ta traha completamente a base boluntario.
Siguiente donacion pa Thuiszorg Aruba
E donacion di Aqua48 pa e siguiente cuartal lo bay pa Stichting Thuiszorg Aruba. E fundacion aki ta ofrece cuido na hende grandi y hendenan cu un limitacion fisico. Asina ta trata na preveni isolacion y soledad di hende grandi. Cu e facilidad na Yaburibari ta trata na crea un ambiente ‘di cas’ pa e hendenan grandi y duna nan e sintimento cu ainda nan ta parti di nos sociedad. Lo uza e donacion di Aqua48 pa instala un systema di zonido pa nos grandinan por goza di musica di nan tempo y por relaha den un ambiente di cas.
Aqua48, CEDE Aruba y WEB Aruba ta gradici y na mes momento ta haci un yamada na comunidad pa sigui aporta na e bon causa, bebiendo Aqua48 den e restaurantnan participante.


text:
Diadomingo, 7 di october proximo, durante di un homenahe na idioma Papiamento den Cas
di Cultura, e escritora Belen Kock- Marchena ta presenta su buki nobo di poesia. Esaki ta e di 4 tomo di poesia di e autora ya conoci.
E buki nobo aki patrocina pa UNOCA ta titula ‘Mas Leu Cu Horizonte’. E titulo na ingles ta ‘Beyond The Horizon’. Anteriormente Belen Kock- Marchena a publica cu hopi exito e siguiente tomonan di poesia: ‘Vibracion Di Amor’ (1995), ‘Milager/Miracle’ (1998) y ‘Den bena di bida/Levensader’ (2001). Publico amante di literatura Papiamento tanto di Aruba como di Bonaire y di Curaçao a ricibi e publicacionnan aki cu brasa habri. Resultado di esey ta cu e bukinan aki no ta obtenibel mas na librerianan, pasobra tur a caba. Den ‘Mas Leu Cu Horizonte’ e autora ta publica riba peticion di su publico algun di e poemanan mas exitoso di e tomonan anterior y un gran cantidad di poema nobo.
Belen Kock-Marchena tin 2 meta cu e buki nobo, esta: 1) E autora ta spera cu e buki aki ta bay scol pa yuda den formacion di hobennan y crea asina amor pa literatura na Papiamento cerca nan. 2) Cu poemanan aki por trece consuelo pa esnan cu pa un of otro motibo ta sufri y cu e poemanan ta haci e hendenan den dificultad di bida compronde cu semper tin speransa. A scohe pa publica e aña aki ya cu esaki ta aña di Papiamento y ki manera mas bunita pa contribui cu nos idioma cu publica un buki di poesia den nos dushi idioma Papiamento cu ta accesibel pa tur hende. E forsa di e poemanan di Belen Kock-Marchena ta cu nan ta toca curason di cualkier persona, pasobra nan ta papia un idioma facil cu tur hende por compronde.
Durante di e homenahe na Papiamento lo duna reconocimento na e diferente instancia y/of organisacion cu na un of otro manera a y ta traha na desaroyo di nos idioma materno. Esaki ta bay compaña pa diferente forma di expresion di arte e.o. declamacion, canto y baile. Naturalmente Belen mes tambe lo recita algun di su poemanan for di e buki nobo ‘Mas Leu Cu Horizonte’. E actividad aki ta tuma luga diadomingo, 7 di october, atardi di 4 or pa 7 or den Cas di Cultura. Henter pueblo di Aruba ta keda invita pa bin difruta di e evento cultural aki. Belen ta masha agradecido cu UNOCA a patronisa e buki ‘Mas Leu Cu Horizonte’. Entrada ta gratis.
© Copyright 2018 - Unoca Aruba


text:
Anthony Croes di Plus Accountant tin un trayecto di no menos cu 25 aña caba controlando bukinan di companianan grandi y esunnan menos grandi na Hulanda y na Aruba. Desde aña 2014, como cu Arubaanse Voetbal Bond mester cumpli cu exigencianan di FIFA, pa entrega un “Audited Statement” pa cual a haci uzo di e experticio di Plus Accountant.
Entretanto a cuminsa cu ceramento di e bukinan di aña 2014 y awor ta finalisando caba esunnan di aña 2015, cu lo bay na e instancianan di subsidio di Aruba pero tambe mester bay pa FIFA, cu ta un di e sostenedonan grandi di AVB, e organisacion cu ta organisa y supervisa futbol riba nos isla.
Den fin di siman, un representante di FIFA tabata na Aruba pa topa cu e Presidente di e Comision Financiero di AVB y Plus Accountant, cu ta e compania independiente di accountant di AVB, pa hunto repasa e exigencianan y kico e federacionnan mester haci internamente pa por cumpli cu tur e rekisitonan aproba dor di FIFA na nivel mundial na Februari 2016. Claro cu e desaroyo aki ta masha positivo, yudando no solamente AVB, pero henter e mundo di futbol den su totalidad.
“Si bo wak henter e proceso di Good Governance, un parti di dje ta e parti financiero. E tipo di trainingnan asina ta masha importante, pasobra for di historia di futbol semper a enfoca riba aspectonan tecnico di e wega anto e parti financiero no ta haya atencion mes. Expertonan asina ta duna training na tur esunnan cu mester aporta na e plan strategico financiero ta hopi bon. Sin e coaching aki, lo dura mucho mas largo pa AVB por logra yega unda mester yega”, asina Anthony Croes a duna di conoce.
A scoge pa Plus Accountant tambe ta presente pa asina hunto cu FIFA yuda AVB mehora su “Financiele Administratie” mas ainda. Manera cu nos sa, FIFA kier mira e federacionnan funciona mas profesional y pa nan cambia e forma tradicional cu tur hende conoce.
A funda Arubaanse Voetbal Bond na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur y profesional riba nos isla, incluyendo e muchanan, hoben, hende muhe y adultonan. E ta responsabel pa sanciona e refereenan y e torneonan di futbol organisa pa mayoria liga. Nan oficina principal ta situa den Compleho Deportivo Frans Figaroa na Noord.


text:
Oranjestad – Den un conversacion cu Sra.Xiomara Ruiz Maduro a splica den un forma cla cu e prima di Azv ta bay subi. E la trece dilanti su comentario bisando cu atravez di e renobacion di hospital e costo lo por bira 1 biyon florin.Sra.Ruiz Maduro a bisa cu e ley cu a wordo pasa na 2013 a puntra e mandatario con ta bay cubri e gastonan,gobierno lo tin di bay paga mas na Azv,e la sigi bisa ora a hasi e pregunta tambe pa e raport di factibilidad e hora e contesta a bira for di ministro Zievinger e tempo ey cu e projecto aki ta un necesidad. Pues no ta logico pa bin cu un plan di factibilidad,Segun e parlamentario di Mep un barbaridad di contesta,y e a sconde cu lo bin medida pa pueblo. Loke ta e ministro nobo di salubridad si e kier a hasi cosnan bon anto e mester a percura pa 42 miyon extra cu e pueblo ta bay paga na e compania cu a wordo eligi pa gabinete eman pa hasi e projecto aki,lo tabata mehor si e 42 florin mijon aki mester a wordo hinka riba cual no ta beton.
Sra.Xiomara Ruiz maduro ta sigi duna mas detaye via nos Player:


text:
Oranjestad-Den conversacion cu Sr.Melvin Tromp parlamentario pa partido AVP e la trese dilanti otro comentario rond di e incidente cu a tuma lugar siman pasa cu e parlamentario di MEP esta Sr.Guillfrred Besaril.
Sr.Tromp a bisa cu despues di e accidente e la sigi e desaroyo di serca,pa loke ta e defensa na momento cu e la hasi diferente declaracion na diferente medio di comunicacion e por a saca su conclucion.
Segun e ta bisa cu na momento di un entrevista na un emisora local tabata tin testigo cu a yamele bise e tabata para na e localidad di e accidente a duna un splicacion rond di e caso y con cosnan a wordo mira pa su persona.Aki ta e duda unda cu e defensa pa cu Besaril a bira mas cuestionable. E persona ta bisa cu e la presencia e momento di accidente y riba dje e persona Besaril a sali for di su auto para dilanti di e restaurant Pacifico y e persona cu tabata sinta na banda a bin y sinta na e stuurwiel.
Sr.Tromp ta sigi amplia via e player sigi scucha :


text:
Nos a caba aña 2018 cu e columna “Sexy couple new year’s resolutions” enfocando ariba mehoracion di intimidad y satisfaccion sexual di pareha.
Valentine’s day tambe ta un bon ocasion pa enfoca, no solamente ariba e parti externo, e rosanan, sexy lingerie y chuculati cu tradicionalmente ta forma parti di e dia, pero tambe pa reflexiona ariba e parti interno di nos relacion y comparti cu otro, algun puntonan di mehoracion.
Pa cu esaki, mi a sinta pensa ariba algun pregunta importante cu mi sa laga parehanan haci otro como ehercisio durante coaching, y cu kisas lo por yuda den tanto e relacionnan di termino largo, como esunnan cu a caba di cuminsa.
Sumamente importante, den ambos caso, ta comunicacion. Ta un lastima, pero esaki ta e problema mas comun den relacion y cu ta conduci na otro problemanan hopi mas serio. Pa mehora esaki mi kier a regalabo un lista di 25 pregunta, pa habri e comunicacion durante un dinner romantico.
- Si bo tin mal beis, kico bo lo prefera, pa mi laga’bo keto of pa mi purba drecha bo beis?
- Kico tawata bo prome impresion ora bo a mira’mi?
- Ki sacrificionan bo ta sinti cu bo ta haciendo pa nos relacion?
- Cua fantasia sexual bo lo kier purba cu’mi?
- Bo lo sintibo insigur si mi mester bay un reunion cu un persona di e sexo opuesto?
- Kico ta e miho momento cu bo a experiencia den nos relacion?
- Tawata tin un momento cu bo a pensa di kibra cumi/divorcia’mi?
- Con importante sex ta pa’bo?
- Den bo opinion, kico ta e cos mas importante pa un relacion exitoso?
- Kico abo ta considera “cheating”/infidelidad?
- Menciona algo cu ainda mi no sa di’bo?
- Kico abo mester pa sinti’bo stima?
- Bo ta sinti e necesidad pa sa mas di mi relacionnan di pasado?
- Kico mi sa haci cu ta pone’bo sinti incomodo?
- Menciona algo cu bo lo desea pa mi cambia?
- Bo ta haya cu mi ta demostra’bo suficiente aprecio?
- Den kico mi por mehora mi manera di comunica cu’bo?
- Con bo lo desea di pasa un dia special cu’mi?
- Cua palabra mi a yega di bisa’bo cu a haci’bo dolor of pone’bo rabia?
- Kico den bo concepto ta un momento romantico?
- Bo ta contento cu e nivel di intimidad cu nos tin?
- Ora bo ta sinti’bo ‘down’, ki palabra(nan) lo por yuda?
- Con importante duna/ricibi regalo ta pa’bo?
- Con comodo bo ta sinti’bo si mi mester keda amigo/a cu mi ex?
- Con importante matrimonio ta pa’bo?
Desiree Swaen ta un Coach profesional certifica, specialisa den relacion, perdida y spiritualidad. Combinando su pasion, educacion, training y experiencianan personal, Desiree a funda DS Relationship Coaching / DS Love Coach cu un solo meta: yuda hende descubri amor den nan mes y den otro. Sigui Desiree via su pagina di Facebook.


text:
Segun CBS (Ofisina Sentral pa Estadístika) no ménos ku 83,1 % di habitante di Wishi ta eksperensiá molèster di holó stinki (aña 2011). Tipo di eksperensia asina ta ilustrá kuantu molèster hende bibá bou di huma produsí riba tereno di Isla ta eksperensiá pa hopi aña kaba. Esaki ni opstante ku SMOC ta duna gobièrnu di Kòrsou i refineria Isla konseho medioambiental-ekonómiko grátis ya for di 2001, netamente pa baha polushon (mira e gráfika te abou). Sin resultado. Pió ainda, e situashon ta sali mas i mas for di man. Pa ilustrá e opinion akí:
- Despues di añanan di urgensha di parti di SMOC, gobièrnu di Kòrsou a primintí hues (fin di 2015) di kuminsá un investigashon grandi i elaborá di salubridat. E promesa akí a keda sin progreso te ainda, ni opstante palabra bunita di minister di defensa hulandes Hennis-Plasschaert den korant Trouw (22 di mart 2014)
- Akshon públiko pa rekoudá firma i denunsia na MP pa motibu di peliger di asbèst, organisá pa Fundashon Promové Derecho Humano Curaçao
- E kaso Andante ku prosesamentu di asfalt
- Dia 12 di aprel 2016 Vigilante a logra di saka potrèt di kimamentu na Isla
Fuente: Vigilante
P’esei dia 9 ku 10 di febrüari 2016 den Amigoe ku Antilliaans Dagblad SMOC a roga miembronan di parlamento pa presentá un moshon pa ‘mantené Isla instantemente na su promesanan di mameho’. Lamentablemente, niun di nan no a kumpli ku e petishon, pasobra niun representatnte di pueblo no ta tuma responsabilidat pa ku tereno di Isla.
Riba dia 16 di febrüari parlamento hulandes a tuma diferente moshon tokante di Isla, di kua esun mas importante tabata e konstatashon di malmaneho i violashon struktural di derecho humano (di habitantenan bou di huma). Den e moshon akí ta pleita ku denter di tres luna mester mengua maksimalmente e emishon. Ni esei no a tuma lugá, asina e promé midimentunan na altura di Beth Chaim a mustra pa e periodo yanüari/aprel 2016 (mira e gráfika akibou). E normanan di WHO pa dióksido di suafel (SO2) a wòrdu surpasá tantu biaha (promedio di 10 minüt = 500 ug/m3; promedio di 24 ora = 20 ug/m3). Tambe tin hopi skor di mas ku 80 ug/m3 (mikrogram pa meter kúbiko), esta: e norma masha lali ku hues a pone pa Isla no surpasá (antó ta promedio pa aña). Mira spesialmente kuantu biaha ta surpasá 500 ug/m3 despues di 16 di febrüari!* No ta niun sorpresa ku den e lunanan pasá SMOC a risibí hopi keho di siudadanonan bou di huma. Situashon di bida manera esaki ta konfliktivo ku Deklarashon Universal di Derecho Humano (art.25), Tratado Europeo pa Derecho Humano (art 2, 8 ku 10) i Tratado Internashonal pa Derecho di Mucha (art 24 ku 29). Bahamentu di emishon kompará ku 16 di febrüari? Ni di kapotero! E violashon struktural di derecho humano ta sigui, ma tin ku para. Esei por sosodé ku rekonosementu polítiko ku garantia di derecho humano ta un asuntu di Reino. E rekonosementu akí SMOC ta spera djis akí, pasobra e tres lunanan di parlamento hulandes a pasa dia bieu, pero e emishon tóksiko pa medioambiente ainda no, ni e violashon di derecho humano.
* Mas informashon pa e amantenan
Kalke nivel pa dióksido di suafel (SO2) ta wòrdu presentá na www.luchtmetingencuracao.org na mikrogram pa meter kúbiko (ug/m3 òf mcg/m3). Por rekalkulá esaki pa SO2 na ppb si partié pa 2,66. P’esei e norma di WHO di 500 ug/m3 por wòrdu ekspresá na e siguiente manera:
Nivel di SO2 = 500/2,66 = 188 ppb
Riba e wèpsait Air Quality Index (AQI) di US Environmental Protection Agency por yena e ora ei e produkto 188. Komo siudadano bo por haña un skor di AQI ku su konseho di salubridat. Ora bo yena riba e sait di AQI pa e materia konserní, den e kaso akí SO2, e 188, e resultado di AQI ta 152. Esaki ta nifiká den palabra komun: insaludabel. Ta konsehá mucha, pashènt di asma, rosea kòrtiku i hende ku keho di pulmon o kurason, pa no sali kas, ni habri bentana. Anto -banda di SO2 tambe ta emití un kantidat mas di otro materia ku ta molestia salubridat for di e tereno di Isla.


text:
LIDERASGO & INTEGRIDAD POLITICO
Como politiconan nos ta buscando pa drenta Parlamento y den gobernacion den e siguiente eleccion dia 25 di Juni. Cada un di nos cu a drenta e arena politico tin nos areanan den cual nos tin nos experticio y interes pa desaroya y mehora nos pais. Como politiconan nos ta posiciona nos mes como lidernan den communidad. Lidernan cu tin e deseo pa aporta y yuda nos pais progresa.
Nos mester corda como lidernan cu tur locual cu nos ta haci lo forma un bon of mal ehempel pa esnan cu ta wak, scucha y sigui nos. Nos ta den un eleccion crucial. Mas cu nunca nos mester realisa, cu si nos papia di innova, desaroya y transforma nos pais, nos mester cuminsa modela y encarna esaki tambe. Nos como politiconan mester cuminsa duna e ehempel den tur loke nos kier emprende. Si nos kier cambia y transforma Aruba, nos ta papiando sigur di practica un politica y gobernacion riba un nivel halto, pa asina na tur momento nos ta comunica un ehempel ideal cu pueblo por sigui.
Aki nos ta papia cu un lider mester tin e caracter pa por traha den ekipo pero tambe bao presion cu un bon actitud y dominio propio. Pueblo no ta djis buscando hendenan cu conocimiento, sino tambe cu caracter, curason y pasion pa nos pais y pueblo. Lidernan cu un caracter solido, cu por duna cara, y contesta preguntanan dificil cu gracia. Lidernan cu tin e capacidad pa confronta e retonan enorme cu nos pais tin. Lidernan cu ta dispuesto pa duna cuenta di nan accionnan.
Esaki ta posible solamente si nos como lidernan duna e ehempel den e forma con nos ta dirigi na otro y con nos ta expresa nos mes. Esaki ta posibel si ta stop di promete cosnan djis pa gana voto. Esaki ta posibel si ta stop cu practicanan pa cumpra voto atraves di fabornan politico. Esaki ta solamente posibel si ta stop cu gañamento y crea narativanan falso pa manipula e masa na bo fabor. E generacion aki ta exigi y ta merece lidernan di capacidad, experiencia y cu tin e curashi di cana den integridad na tur momento. Liderasgo cu ta promove y ta para pa un bida di transparencia y rectitud. Esaki ta encera cu mester bini mas sinceridad y humildad den politica. E pueblo merece un liderasgo cu ta tribi di comunica e berdad na e pueblo cu e obhetivo di demostra transparencia.
Liderasgo autentico ta busca pa uni pueblo. Liderasgo autentico ta construi brugnan strategico cu personanan cu ta dispuesto pa lucha pa nos pais, poniendo e interesnan di nos pais prome. Nos pueblo ta buscando lidernan cu tin e curashi y conviccion pa para pa loke ta corecto. Lidernan cu ta dispuesto y cu ta compronde cu e tin e deber di produci en bes di promete so. Liderasgo cu ta transparente, incansable y cu ta duna cuenta di su accionnan sin sconde nada. Lidernan cu tin un codigo di conducta halto.
Ami, Marco Berlis, Candidato number 17 riba e lista prestigioso di Mep, ta trahando 16 aña caba den e area social y spiritual incansablemente. Cu amplio experiencia y capacidad profesional pa traha den e reforma di nos pais Aruba. Nos ekipo Movimiento Electoral Di Pueblo Mep ta un ekipo solido y cu a demostra capacidad, seriedad y pasion autentico pa pone nos pais na prome lugar. Un liderasgo cu ta pone e ser humano central. Huntu cu bo nos por avansa atrobe den 2021-2025. Huntu cu bo nos lo sa di guia nos pais y posicione den un lugar di prosperidad y di oportunidad atrobe. Vota conciente dia 25 di Juni, Vota Marco Berlis. Un lider cu lo lucha pa un politica y liderasgo di integridad y transparencia! Un lider di caracter, pasion y determinacion pa hiba nos pais den un era di oportunidad y progreso. Danki di antemano pa bo apoyo y sosten!
FB: MarcoBerlisOficial / email: info@marcoberlis.com / www.marcoberlis.com / cel:560-5755


text:
Dia Internacional di Persona cu Limitacion 2020
“Aruba lo bira dia den, dia afo, hopi mas special como pais na e momento cu nos ta duna nos muchanan special e balor, e inclusion, e respet, e cariño, e amor y oportunidad cu nan tur merece .....” ta parti di palabranan di minister G. Croes durante su observacion di e Dia Internacional di Persona cu Limitacion di 2020 (Video Plataforma di Persona cu
Limitacion(PPL) – Dedicacion na Dia Internacional di Persona cu Limitacion 2020).
Tur aña, riba 3 di december, mundo ta observa dia Internacional di Persona cu Limitacion (PcL). E aña aki, e pandemia COVID-19 a crea un situacion mundial sin precedente y a pone cu 2020 lo keda marca den nos buki di historia como e aña cu populacion mundial a wordo afecta severamente riba tur nivel di salud, incluyendo salud social-economico y emocional. Pa es motibo Nacionnan Uni (NU) a declara pa e aña aki e siguiente tema pa Dia Internacional di Persona cu Limitacion: ‘REconstrui Miho: un mundo post COVID-19 cu ta inclusivo, accesibel y sostenibel, pa y cu e Persona cu Limitacion’ (‘Building Back Better: Towards an inclusive, accessible and sustainable post COVID-19 world by, for and with persons with disabilities’).
Rond mundo, hasta bou di circunstancianan ‘normal’, e situacion di bida pa e Persona cu Limitacion por lo general ta menos faborabel. Door di nan limitacion nan ta wordo considera un grupo di sociedad cu ta vulnerabel. Hopi biaha nan situacion di salud ta relativamente menos bon, nan nivel di educacion ta mas abou, nan participacion den mercado laboral ta menos y pa e motibo aki nan capacidad economico tambe ta relativamente poco. Pues, e crisis mundial COVID-19 a empeora e estado di vulnerabilidad pre-existente di e Personanan cu Limitacion y a haci nan un di e gruponan mas afecta.
Na Aruba Ministerio di Asunto Social y Labor y Departamento di Asunto Social ta felicita y gradici tur mucha, hoben y adulto special, famianan, instancianan cu ta sirbi interes di Personanan cu Limitacion, Plataforma pa Persona cu Limitacion y comunidad henter riba e Dia Internacional pa Persona cu Limitacion. Na mes momento ta urgi tur esunnnan cu ta mas cerca di e Persona cu Limitacion, sea si e ta chikito of grandi, pa mas ainda sigui conecta cu nan, uzando cualkier medio disponibel, sigui vigila nan salud y bienestar, sigui saca nan di isolacion y stimula nan participacion den e bida social dinamico di tur dia. Door di inclusion di esunnan mas vulnerabel Aruba lo logra un recuperacion di COVID-19 cu lo sirbi tur hende igual, mas y miho y asina hunto cu tur partner, tambe lo contribui na ‘construi bek y miho’ un bienestar pa un y tur. Pabien Aruba y feliz dia!


text:
Hues ta nenga peticion di ciudadano pa stop futuro operacion di Incinerator
Diabierna 21 di augustus 2020, Hues a dicta sentencia den e caso cu ciudadano Balentina a entama contra Pais Aruba. Den e caso aki, diferente peticion a bin dilanti di parti di e ciudadano cu ta habita den area di Bucuti pa stop cu actividadnan di procesamento di sushi pa motibo di diferente molester.
E molesternan indica pa e ciudadano ta entre otro: holor malo, huma, e peliger pa un eventual explosion. Tur cu segun e habitante ta afecta calidad di bida di su famia y ta haci cu nan ta core riesgo directo. Ademas e famia a pidi pa nan wordo re-aloca mientrastanto pa un otro cas y pa Pais Aruba core cu tur gasto.
Hues ta nenga tur peticionnan aki indicando cu e preocupacionnan treci dilanti pa e ciudadano no ta valido teniendo consideracion cu e distancia cu e cas tin for di e areanan cu ta procesa sushi. Banda di esaki e direccion di biento pa gran parti di e aña ta bon, y ta solamente algun momento pa aña e biento ta cambia di direccion cual por causa e molester pa e area. Pa loke ta e peticion di e ciudadano pa Pais Aruba re-aloca e famia den un cas pa mientrastanto, tambe hues a nenga e peticion aki.
Pa locual ta e incinerator cu a inicia cu test, esaki lo por continua unabes cu Pais Aruba tin hindervergunning. Pa locual ta e posibel peligernan di operacion di e incinerator hues a nenga cu esaki ta e caso a base di e distancia y cu e riesgonan di explosion ta abao. Como extra precaucion operadornan di e incinerator a indica na hues cu na momento e biento cambia di direccion y cu por trece molester pa e area lo para e operacion y hues a confirma esaki.
Tambe Hues a atende preocupacion di e ciudadano pa loke ta e procesamento di sushi na Seroe Tijshi. Hues a mustra cu desde recientemente tin un mehoracion enorme na e sitio cual ta haci cu no tin e cantidad di molester cu e ciudadano ta indica. Ademas cu un poco holor malo procedente di e area ta di spera, door cu ta sushi ta wordo procesa pero tambe a indica cu esaki no ta un problema mayoria di e aña ora cu biento ta supla normal. Esaki ta entre un di e motibonan pa cual a nenga peticion di e ciudadano pa para e proceso aki inmediatamente.
Por ultimo, Hues a pone condicionnan pa e incinerator por ta den operacion, cual e operador lo percura pa aplica tambe. Hues a dicta tambe cu cualkier multa of recompensa den caso cu ta necesario cu Pais Aruba mester paga, esakinan no lo wordo paga na e ciudadano, sino na Crus Cora cual ta un organisacion cu ta tene cuenta cu e bienestar general di Pais Aruba.


text: Diahuebs atardi a drenta informe di un accidente entre un auto y un cyclista riba e rotonde di Pos Abou, mesora a dirigi tanto polis como ambulans pa e sitio. Na yegada di e patruya na e sitio a bin constata cu aki ta trata di un accidente pa falta di preferencia unda un chauffeur di un S.U.V. biniendo for di Tanki Flip a subi e rotonde di Pos ABou sin wak un cyclista riba e rotonde bayendo nort. Ambulans a presenta na e sitio y a duna e cyclista un checkup na e sitio mes y e no tabata desea di bay hospital. Por a nota danjo riba e luz como tambe bumper di e S.U.V. y na e parti patras di e bicicleta. Afortunadamente e accidente aki no tabata uno grave.


text:
Diamars 29 di juni 2021, Christle Nieuw a bira e di 47 graduado di e programa ‘Organization, Governance and Management’ (OGM) na Universidad di Aruba. Christle a defende su tesis dilanti di e comision di graduacion cu tabata consisti di sra. Caroline Daal-Hart di Fundacion pa Nos Comunidad, sr. Luciano Milliard y sra. Birgit Kreykenbohm di Universidad di Aruba. E presentacion y defensa di e tesis a tuma lugar dilanti di famia, studiante, interesadonan, profesional den e area aki y docente di Universidad den e Aula di Universidad di Aruba.
Christle a haci un investigacion explorativo den un topico hopi relevante pero no mucho studia na Aruba. E titulo di su tesis ta ‘Two Birds, One Stone: reducing Food Waste while Feeding Aruba’. Christle a explora den e sector turistico y ‘Food and Beverage’ (F&B), si un ‘food sharing app’ ta algo cu por beneficia Aruba y cua rekisito ta necesario pa por introduci un aplicacion asina. El’a compara diferente ‘food sharing app’ cu ta ser uza exitosamente na diferente pais rond di mundo. Tambe el’a studia teoria relevante pa e topico aki y investiga ki idea nobo diferente experto for di e sector di ‘F&B’ na Aruba tin. Christle a entrevista diferente experto y siña di nan experiencia, reto, factor pa exito den nan tereno y kico nan deseonan ta riba e tereno aki pa Aruba. Christle a scohe e topico aki pa su tesis pasobra manera e crisis di COVID-19 a demostra, tin falta di cuminda y falta di acceso na cuminda pa hopi hende na Aruba.
Christle su tesis ta hopi relevante y valido pa Aruba, pasobra Aruba su sector turistico y specialmente ‘F&B’ ta grandi den economia y den e mesun sector aki desperdicio di cuminda ta tuma lugar. COVID-19 tambe a pone enfasis riba e importancia di un bon infrastructura y colaboracion entre fundacion manera Fundacion pa Nos Comunidad hunto cu hotel, restaurant y supermercado. Un inovacion manera un ‘food sharing app’ por yuda den e reduccion di desperdicio y contribui na seguridad di cuminda pa pueblo di Aruba.
Universidad di Aruba, particularmente e departamento di ‘Organization, Governance and Management’, ta felicita Christle cu e logro aki y ta desea tur clase di exito cu e Master na Wageningen Universiteit (Hulanda).
Pa mas informacion tocante e programa OGM, bishita e website di Universidad di Aruba na http://www.ua.aw/OGM, e pagina di Facebook di OGM cual ta @UniversityofArubaOGM y pagina di Instagram di OGM cual ta @ogm_ua.


text:
STA. CRUZ — Partido MEP a cuminsa cu su campaña electoral 2017 y a lansa su stickernan cu e logo nobo di campaña. Nan a invita sostenedornan pa pasa na Cede di MEP pa haya nan sticker, y na e ocasion aki a acudi masha hopi auto y hende pa busca nan sticker. Diripiente algo espontaneo a bira algo grandisimo. Locual a resalta ta e hobennan di HOT cu a acudi y cu bo ta mira tur caminda hunto cu e candidatonan. MEP realmente ta tresiendo un cambio y ta resalta cu e tin e voto hoben, cual ta algo nobo.
Mester felicita lider di partido y henter e famia di MEP cu exito tras di exito. Ta mustra realmente cu MEP ta den movecion mientras demas partidonan ta hopi keto.


text:
Recien partido Movimiento Electoral di Pueblo a publica su programa di partido pa 2021-2025. Aruba ta un pais cu a wordo forma atraves di varios decada pa migrantenan cu a bin for di tur skina di mundo y hunto cu nos Arubiano a construi nos pais. Y den e cuadro aki e ta importante pa percura cu e maneho migratorio ta uno husto. Esaki por wordo realisa door di percura pa procesonan amicable y transparente.
CAMPAÑA ELECTORAL Y PROMESANAN FALSO
Ta importante pa trece padilanti cu aworaki politiconan opositor ta priminti cu ta bay parti permiso si sostene nan partido. Mi ta lamenta cu ta maluza e momento aki pa pa malinforma ciudadanonan y na mes momento crea un ilusion. Partido MEP no ta haci ningun promesa falso, pero ta kere den un maneho migratorio mas controlabel y mas humano, den cual tin un distincion den tratamento di e prome permiso y e permisonan subsecuente.
Desde nos Status Aparte nos a habri nos fronteranan pa trahado di exterior bin duna nos un man pa desaroya nos economia. Debi sinembargo, na e cifra halto di desempleo actual, e maneho pa otorgamento di e prome permiso lo ta mas estricto, pa proteha e mercado laboral pa esunnan cu ya ta biba y traha na Aruba. Esaki ta inclui tur persona, Arubiano of no Arubiano. Un prome permiso lo ser otorga solamente y exclusivamente si tin cupo di trabao cu no por wordo yena cu un persona cu ya ta biba na Aruba. Pero na mes momento e proceso di prolongacion lo keda agilisa y simplifica.
PROCESONAN DI APLICACION
Un punto cu hopi persona ta trece pa dilanti, comerciantenan y ciudadanonan, ta cu permisonan no ta sali na ora. Te hasta sa pasa cu e permiso ta wordo otorga na momento cu ya caba el a vence. Procesonan asina ta inacceptabel. E proceso pa aplica pa permiso mester bira mas transparente, den cual sosten lo mester wordo brinda atraves di tecnologia. Asina garantisando integridad di e departamento y e proceso. Na mes momento lo evita cu e situacion di e personanan ta wordo exploita.
PA CONCLUI
No laga ningun persona susha bo wowo cu promesa falso encuanto permiso y paspoort den e simannan aki. 4 siman prome cu eleccion politiconan opositor lo primintibo tur cos djis pa haya bo voto. Locual nos mester pa drecha e situacion actual ta un departamento di DIMAS restructura cu procesonan mas transparente cu ta contesta e cliente na tempo.


text:
Oranjestad-Aruba Triathlon Association a organisa dia 14 di september ultimo e Guardian Group OFF Road Duathlon na
Arashi.
25 atleta a competi cu otro den ciclismo y coremento. Tawatin 5 team di relevo.
E atletnan mester a core 5 km, core un distancia di 20 km riba bais y core 3 km bek
E evento a tuma lugar na Arashi. E ruta di coremento y ciclismo tawata canto di costa direccion di Faro.
Ganador Overall Masculino
Den categoria Overall Masculino, Renze Postma ta gana den un tempo di 1.07.59
Na di dos lugar a keda Mario Nooijen, cu 1.10.48 y na di tres lugar a keda Chester Hill 1.12.48
Kids y Female
Tawatin 4 participante den Kids.
Nan a core 2.5 km, core riba bais 10 km y despues core bek na pia 1.5 km den un tempo di 35:14
Kids te cu 11 Giannon Eights tempo 50.12
Kids 12-14 Prome lugar Xiqu Croes tempo 45.02, di dos lugar Anthony Wilson tempo 1.01.51 y na di tres lugar Thomas Hodge 1.23.49
Den categoria di dama tambe tawatin 1 participante, Sandra Postma
El a core 5 km, core riba bais 20 km y despues core bek na pia 3 km den un tempo di 1.39.10
Gradicimento
A.T.A. kier a gradici su sponsornan:
Guardian Group, Lotto y Subsidie Commisie cu a haci e evento aki posibel.
Un danki di curason ta bay pa tur nos boluntarionan y tur persona cu a bin apoya e atletanan e mainta trempan ey.
Ta topa bek pa e GUARDIAN GROUP KIDS AQUATHLON, diasabra, 27 di september pa 7 or di mainta na Boca Cathalina.


text:
Como parti di AAA su meta di sostenibilidad:
AAA, Total Services y Ecotech ta colabora riba esfuersonan di maneho sostenibel di desperdicio pa AUA Airport
ORANJESTAD - Aruba Airport Authority N.V. (AAA), e compania cu ta maneha y opera Aeropuerto Internacional Reina Beatrix (AUA Airport), recientemente a uni forsa cu su manehadornan di desperdicio Total Services y Ecotech pacuminsa varios proyecto cu lo contribui na un maneho sostenibeldi desperdicio na aeropuerto (“sustainable management ofairport waste”).
“Como resultado di e cantidad creciente di pasahero, AUA Airport tin un cantidad mas halto di desperdicio, pero te cu awornos no por a atende e situacion aki di forma sostenibel, mirando e complexidad di nos operacionnan,” asina AAA su Director Health, Safety and Sustainability, Sra. Angeline Flemming a duna di conose. “E aña aki, AAA a scohe e SustainableDevelopment Goals (SDG’s) di Nacionnan Uni como un di e pilarnan strategico principal, y ta ora pa nos haci loke cu nos tabisa y cuminsa tuma accion. Pero pa por haci un cambio significante, nos tin cu asocia cu nos proveedornan di maneho di desperdicio,” segun Flemming.
Na September, AAA, Ecotech y Total Services, cu a ayudo di tur e concesionarionan di aeropuerto lo cuminsa cu un proyecto piloto pa e separacion di carton. Carton por wordo kibra y recicla, pues conservando energia y recursonan natural mientras cu ta proteha nos medio ambiente. Carton por wordo separa relativamente lihe y door di saca e cartonannan for di e machinnan “waste compactors” lo yuda reduci e cantidad di desperdicio cu no por wordo recicla tambe. Esaki ta e promepaso esencial pa por sigui separa y reduci desperdicio na AUA Airport, y AAA ta spera cu otro compania- y entidadnan tambe lo sigui e ehempel.


text:
KRALENDIJK – Manera ta konosí, den e dianan tras di lomba, tres repatriante Peruano a tèst positivo pa Covid-19. Tur e tres personanan aki tabatin 1 siman kaba na Boneiru den karentena sentral na momentu ku nan a haña sintoma i mesora a wòrdu di tèst. Tur tres a tèst positivo.
Awe djasabra den oranan di atardi bou di estrikto medidanan di seguridat i segun protokòl, a transportá 1 di e 3 repatriantenan aki pa hòspital San Fransisco kaminda n’e momentunan aki e ta kompletamente isolá i leu for di tur hende. Su situashon di salú ta di atenshon i pesei a transport’e pa hòspital kaminda e ta interná na e momentunan aki.
Ounke e no ta na ventiladó, su estado di salú ta bou di vigilansha.
E dos otro nan si ta ketubai den karentena sentral i ta stabil.
FUENTE: AIMED AYUBI.
NOTISIA KU BO POR KONFIA.


text:
1 thought on “Polis a bay atende negoshi no essencial na Ponton”
-
Prome cu tur cos, Bon dia
Mi kier a pidi boso di awe24, prome cu hasi un falso noticia investiga boso casonan enbes di sinta post cos cu no ta. E negoshi cu tawata habri tin vergunning di *TELECOMMUNICATIE* Tur hende sa y tin e LISTA cu gobierno a facilita *Pueblo* (Prensa) pa ta na altanto di ken si y no por duna servicio. Ya cu boso a dicidi di hasi un post nos ta invita Pueblo di Aruba, si tin algun problema cu ELECTRONIC DEVICES por yama. Awendia cu e Covid-19, tur hende ta obliga di keda cas y tur HENDE ta usa un celular of un ELECTRONISCH APPARAAT. Hasta Polis tambe por tin algun problema cu nan celular ect.. e dia ey nos a presta nos servicio na polis pa boso informacion.
DANKI, mi ta spera tawata duidelijk cu boso encabesado di boso Post no ta concreto, mane ma bisa please busca informacion pa traha boso noticia cu base y no asimila (kere) cu ta asina.


text:
Den luna di februari 2017, e departamento di Risaralda, localisa na e centro oeste di Colombia, lo ta celebrando 50 aña di existensia y pa celebra esaki lo ta organisando e prome ‘Risaralda Bird Festival’ door di e gobierno di Risaralda y otro partner nan.
E directiva di e departamento di Risaralda a scohe Aruba como pais di honor invita pa celebra e ocasion aki. Sr. Greg Peterson di Aruba Bird Life Conservation lo ta invitado di honor como expositor central y lo duna un symposium durante e festival.
Un di e obhetivonan di e festival aki ta pa envolve e hubentud den e projecto di conservacion di naturalesa. Di parti di e departamento di Risaralda, ATIA a wordo aserca pa conhuntamente cu Minister di Enseñanza, Sra. Michelle Hooyboer, laga 12-15 hoben for di Aruba entre 11 y 13 aña participa na e festival aki. E focus di e festival ta riba hubentud y lo tin un programa special diseña pa Aruba. ATIA ta gradici Minister di Enseñanza, Sra. Michelle Hooyboer pa sostene e iniciativa aki.
ATIA como organisacion di dunado di trabou ta haya importante pa tin un plataforma pa proteha nos naturalesa, mirando cu nos economia y conservacion di naturalesa ta mara na otro pa sostenibilidad y bienestar di nos comunidad. Cooperacion entre e sector publico y sector priva ta importante pa concientisa nos hobennan encuanto conservacion di nos naturalesa.
Tambe e departamento di Risaralda a invita ATA pa pone na disposicion di nos oficialnan di turismo locual ta necesario pa promove Aruba na e destino unico aki cu tin un naturaleza protehi di valor immenso den mundo.
E festival lo tuma luga dia 1 te cu 5 di februari 2017. ATIA di su banda lo zorg pa sponsor pa asina hasi posibel pa nos hobennan participa na e festival aki. Pa inscripcion por tuma contacto cu ATIA na 582-7593 of por manda un email na info@atiaruba.org. Si tin otro persona adulto interesa pa participa na e festival por tuma contacto cu Sra. Lina Maria Rios di Colombian Adventure na 660-1045 encuanto paketenan obtenibel.


text:
Wikipedia:Kon kuminsa yuda
Sinti bo liber pa añadí informashon na un artíkulo eksistente. Bo por fasilmente deskubrí un artíkulo inkompleto ku "random page."
Bo por añadí un ilustrashon for di Wikimedia Commons den un artíkulo ku falta ilustrashon.
Tambe bo por yuda ku e proyekto aki tradusiendo artíkulonan for di e wikipedia na ingles, hulandes, spaño of un di e 200 i piku otro idiomanan ku tin. Ora ku bo kaba di tradusi e artíkulonan ei na papiamentu bo ta pone den e wikipedia di papiamentu.
- -):-)
Alternativamente bo por traha un artíkulo nobo tokante un tópiko interesante.
Students of Papiamento:
You can help build the Wikipedia even if you cannot write Papiamento fluently. For example, you can find an article that lacks illustrations and add a picture from Wikimedia Commons. You can tidy up the formatting of an article, add internal links or a category tag, etc.
Papiamentu òf papiamento? Ambos. Tin un idioma i dos sistema di skibimentu: Papiamento di Aruba i Papiamentu di Kòrsou i Boneiru. Den Wikipedia nos mester kooperá! Si bo traha un artíkulo nobo, usa bo mesun idioma. Por fabor no kambia e idioma di teksto eksistente. (For di kuminsamentu, e menú i kategoria di Wikipedia ta na papiamentu.)


text:
Den cuadro di e celebracion di nos 45 aña di Himno y Bandera dia 18 di maart ultimo, Archivo Nacional Aruba conhuntamente cu Fundacion Amigonan di Archivo y sosten financiero di Unoca a pone un exposicion diferente p’e comunidad di Aruba. Un exposicion “den aire liber”.
Contrario n’e añanan anterior unda Archivo Nacional Aruba a organisa y prepara un bunita exposicion p’e celebracion di Himno y Bandera, aña pasa y e aña aki, mirando e situacion actual di Covid-19, esaki no por a tuma lugar.
Pero pa no laga e celebracion grandi aki bay sin mas, ANA conhuntamente cu Fundacion ADA y cu financiamento parcial di Unoca a logra un exposicion den aire liber. E exposicion su enfoke ta “e simbolonan nacional di Aruba”, asina recordando e comunidad di Aruba nan importancia y nan nificacion pa nos pasado y nos futuro.
Riba e middenberm, dilanti e edificio di ANA entre e rotondenan di Airport y FCCA a pone un exposicion di panel cu potret ilustrando e simbolonan di nos Escudo y Bandera. Trafico cu ta bay direccion di e rotonde di e Aeropuerto lo topa cu e nificacion di nos Escudo y trafico cu ta bay direccion di e rotonde banda di FCCA lo topa cu e nificacion di nos Bandera.
Riba cada panel por medio di potretnan historico y contemporario a ilustra e nificacion di un parti di e simbolo nacional y dune un splicacion den forma ilustrativo. Den e prome cuartel di nos Escudo, “E Aloë” tin 4 potret grandi cu ta ilustra e industrianan cu Aruba a conoce den pasado. Mesun cos tambe ta ilustra e nificacion cu potret di e cuartelnan di e “Cero di Hooiberg”, “Dunamento di man” y e “Wiel”.
E metodo di usa potret pa ilustra e nificacion tambe ta wordo aplica pa ilustra e diferente nificacion di e partinan di nos bandera. E color blauw, e liñanan horizontal geel, e strea cora cu su rand blanco.
Ademas di esaki, a pone riba e edificio di ANA un exposicion relaciona cu nos Himno y Bandera. Riba diferente banners y potret por haya sa mas di e historia di Aruba, cu potretnan actual y di antaño.
Archivo Nacional Aruba ta invita e comunidad pa pasa bishita e exposicion riba su edificio y ora den trafico si por admira e panelnan riba caminda. Esaki lo keda te cu fin luna! Un danki ta bay na Fundacion ADA y Unoca den realisacion di e proyecto aki.


text:
DEN HAAG – Aruba, Kòrsou i Sint Maarten urgentemente mester di mas fiansa pa por mantené nan ekonomia riba pia ainda. Loke Den Haag ta pone na eksigensia, apénas ta posibel i pèrmití hurídikamente, asina Gerhard Hoogers, katedrátiko Lei di Estado, ta bisa djadumingu den e programa di NTR Kwesties na NPO Radio 1.
E miembro di parlamento di CDA Chris van Dam ta keda para tras di e pakete di eksigensia. “E maneho finansiero di e islanan ta laga di deseá, esei ta kla despues di tantu aña.” Hoogers (Rijksuniversuiteit Groningen) ta komprondé e ‘frustrashon polítiko’, pero ta bisa ora pone e islanan bou di preshon den tempu di krísis grandi, e igualdat hurídiko tin bia ta masha leu. “Bo mester tene bo na Statüt si. Mi ta haña ku aktualmente Hulanda ta hasi proposishon ku ta yega na rant di loke ta posibel.”
Hulanda ta eksihí partisipashon tokante unda i kon e islanan mester ekonomisá. Asina Kòrsou mester kita 12,5 porshento di e gastunan di salario di ámtenar, pa e isla por haña mas fiansa. E promé ministernan di Aruba, Kòrsou i Sint Maarten ta haña ku e eksigensianan di Den Haag ta afektá nan ekonomia.
E rapides ku kua Den Haag ta eksihí pa ekonomisá a kondusí na protesta na e isla kaba. “E islanan tambe tin sindikato i cao ku normalmente nan ta mará na dje. Esaki lo tabata inaseptabel na Hulanda. Esaki lo a kosta (promé minister) Rutte su posishon”, Hoogers ta bisa.
Kòntròl riba finansa
Promé minister Evelyn Wever-Croes di Aruba un siman pasá a skibi un karta na Rutte ku su gabinete ta tene su pais den un ‘gara chokante’. Un punto grandi di diskushon ta e lantamentu di un outoridat hulandes ku lo bai manehá e fiansanan i proyektonan di e islanan pa shete aña.
“No ta sobra muchu outonomia finansiero bèrdè, si e instituto aki lo trata enseñansa i e previshonnan sosial tambe di e islanan”, Hoogers ta bisa. “Den e instituto aki por lo ménos mester tin representante di e islanan, no solamente di Hulanda.”
‘Statüt den pèrtá’
E tenshonnan entre Den Haag i e islanan e simannan ku a pasa a subi haltu. E promé ministernan di e islanan djabièrnè pasá (ainda) no a bai di akuerdo ku e kondishonnan pa e di tres parti di e sosten di corona. Nan ke presenta esaki na nan parlamentonan promé.
Na final ora di desakuerdo Hulanda via Konseho di Minister di Reino den práktika tin e último palabra. Tampoko e islanan no por fia sin pèrmit di Konseho di Minister. Asina e islanan den tempu di krísis ta na miserikòrdia di Hulanda.
Reino ta ‘un famia’, pero ‘ku un kòntrakt sí pa biba huntu. Nos mester tene nos mes na esaki.”
“Nos ta un famia”, Van Dam ta enfatisá den e transmishon di e relashon entre Hulanda i e islanan. “Si tin tenshon nos ta pone statüt aseka, pero e relato mester trata di amor.” Hoogers ta di akuerdo ku Reino ta ‘un famia’, pero ‘ku un kòntrakt sí pa biba huntu. Nos mester tene nos mes na esaki.”
E katedrátiko ta mustra ku e Statüt – ku e islanan i Hulanda a firma na 1954 – ta para mas haltu ku konstitushon. “Den Statüt tin pará kon nos mester anda ku otro, ku e islanan tin outonomia i riba ki manera nos por koperá den Reino.”
Korupshon
E parlamentario di CDA ta bisa ku e ta keda leu for di e imágen eksistente na Hulanda ku e islanan ta sufri bou di korupshon i ku nan ta un pos sin fòndu. Algu ku su koleganan Ronald van Raak (SP) i André Bosman (VVD) ta referí na dje mas bia ora ta trata di e islanan i sèn. “Aki tambe nos tin froude, wak munisipio di Den Haag numa.”
Sanashon di debe
E liña firme ku e sekretario di estado Knops ( CDA) ta pone pa e finansiamentunan Van Dam ta keda haña hustu. “Kòrsou i Sint Maarten na kuminsamentu di e renobashonnan estatal a haña sanashon di debe. Nan a kuminsá ku sero debe. Awor despues di 10 aña e debenan a subi bira masha haltu.”
Segun katedrátiko Hoogers esaki no ta kuadra kompletamente. “A sana e debenan di Antia Hulandes di ántes. E debenan di Kòrsou ta keda na Kòrsou i ku Sint Maarten meskos. Nunka e punto di komienso no tabata sero.”